open-index/open-wikipedia-markdown huggingface dataset:
భారత్ బయోటెక్

**భారత్‌ బయోటెక్‌** హైదరాబాద్ ప్రధాన కేంద్రంగా పనిచేస్తున్న వ్యాక్సీన్‌ తయారీ సంస్థ. కరోనా వైరస్‌ను కట్టడి చేసే టీకా "కోవాగ్జిన్"ను భారత్‌ బయోటెక్‌ తయారు చేసింది.  జీనోమ్ వ్యాలీలో కూడా తన కార్యకలాపాలును ప్రారంభించింది.

## కొవాగ్జిన్
కరోనా నియంత్రణలో భాగంగా కొవిడ్ వ్యాక్సిన్ ను ఇండియన్ కౌన్సిల్ ఆఫ్ మెడికల్ రీసెర్చ్ (ఐసీఎంఆర్), నేషనల్‌ ఇనిస్టిట్యూట్‌ ఆఫ్‌ వైరాలజీ సహకారంతో "కొవాగ్జిన్" టీకాను భారత్‌ బయోటెక్‌ కంపెనీ అభివృద్ధి చేసింది. కొవాగ్జిన్‌ పూర్తి స్వదేశీ పరిజ్ఞానంతో రూపొందించిన టీకా. భారత్ బయోటెక్ రూపొందించిన ఈ టీకాను అత్యవసర వినియోగం కింద వినియోగించవచ్చు అంటూ కేంద్ర వైద్యఆరోగ్యశాఖ గ్రీన్ సిగ్నల్ ఇచ్చింది. వైరల్ ప్రోటీన్లను తట్టుకునేలా కొవాగ్జిన్ రూపొందించామని సంస్థ తెలిపింది.

మూడోదశ క్లినికల్ ట్రయల్స్ లో 25,800 మందిపై కొవాగ్జిన్ టీకా క్లినికల్ ట్రయల్స్ నిర్వహించగా, ఫలితాల్లో కొవాగ్జిన్ 81శాతం సమర్థవంతంగా పనిచేసినట్టు భారత్ బయోటెక్ సంస్థ తెలిపింది. భారత్‌ బయోటెక్‌ అభివృద్ధి చేసిన కొవాగ్జిన్‌ సమర్థవంతంగా పనిచేస్తోందని ఇండియన్‌ కౌన్సిల్‌ ఆఫ్ మెడికర్‌ రీసెర్చి (ఐసీఎంఆర్‌) ప్రకటించింది.

భారత్‌ బయోటెక్‌ కరోనా నియంత్రణ టీకా 'కోవాగ్జిన్‌' ధరలను ప్రకటించింది. రాష్ట్ర ప్రభుత్వాలకు అందించే టీకాకు ఒక్కో డోసు ధర రూ 600లు కాగా.. ప్రైవేటు ఆస్పత్రులకు సరఫరా చేసే వ్యాక్సీన్‌ ధరను రూ.1200లుగా నిర్ణయించింది. భారత్ బయోటెక్ తన COVID-19 వ్యాక్సిన్ కోవాక్సిన్ యొక్క జీవితకాలం పొడిగించాలని డ్రగ్స్ కంట్రోలర్ జనరల్ ఆఫ్ ఇండియా (DCGI) కు లేఖ రాసినట్లు తెలిసింది. వాస్తవానికి టీకా నిల్వ దశ ( expiry date ) 2-8 డిగ్రీల సెల్సియస్ వద్ద నిల్వ చేసినప్పుడు ఆరు నెలలుగా నిర్ణయించబడింది. అయితే ఇప్పుడు, 2-8 డిగ్రీల సెల్సియస్ వద్ద నిల్వ చేసినప్పుడు ఆరు నెలల నుండి 24 నెలల వరకు నిల్వ దశ పొడిగించాలని భారత్‌ బయోటెక్ దరఖాస్తు చేసుకున్నారని, పొడిగింపుకు సమర్థతతో పాటు, నిజ-సమయ స్థిరత్వ డేటాతో సహా డ్రగ్స్ కంట్రోలర్ జనరల్ ఆఫ్ ఇండియా (DCGI) కు లేఖ రాసినట్లు పిటిఐ సంస్థ పేర్కొన్నది.

## వ్యాక్సిన్ సమర్థత
భారత్ బయోటెక్ 3 వ దశ ట్రయల్స్ నుంచి రెండవ తాత్కాలిక ఫలితాలను బుధవారం ప్రకటించింది. కోవిడ్ -19 వ్యాధికి వ్యతిరేకంగా కోవాక్సిన్ 78 శాతం వ్యాక్సిన్ సామర్థ్యాన్ని, తీవ్రమైన కోవిడ్ -19 వ్యాధికి వ్యతిరేకంగా 100% సామర్థ్యాన్ని ఆసుపత్రిలో తగ్గించడంపై ప్రభావం చూపిందని భారత్ బయోటెక్- ఐసిఎంఆర్ తెలిపింది.కోవిడ్ -19 87% కంటే ఎక్కువ రోగలక్షణ ఉన్న కేసులను సేకరించి మధ్యంతర విశ్లేషణను ప్రకటించారు . ఇటీవలి కేసుల పెరుగుదల కారణంగా, 127 కోవిడ్ -19 లక్షణ కేసులు నమోదయ్యాయి, ఫలితంగా టీకా సామర్థ్యం 78% తేలికపాటి, మితమైన, తీవ్రమైన కోవిడ్ -19 వ్యాధికి వ్యతిరేకంగా అంచనా వేసినట్లు కంపెనీ తెలిపింది. తీవ్రమైన కోవిడ్ -19 వ్యాధికి వ్యతిరేకంగా సమర్థత 100%, ఆసుపత్రిలో తగ్గింపుపై ప్రభావం. అసిప్టోమాటిక్ కోవిడ్ -19 సంక్రమణకు వ్యతిరేకంగా సమర్థత 70%, ఇది కోవాక్సిన్ వ్యాక్సిన్ తీసుకున్న వారిలో చూపిందని పేర్కొన్నారు . కోవాక్సిన్ వ్యాక్సిన్ వాణిజ్య ఉత్పత్తి కోసం కేంద్రం భారత్ బయోటెక్‌కు రూ .1,500 కోట్లు ఇచ్చింది .

## మూలాలు

వర్గం:సంస్థలు
వర్గం:1996 స్థాపితాలు
థ్యాంక్ యూ బ్ర‌ద‌ర్

**థ్యాంక్ యూ బ్ర‌ద‌ర్** 2021లో విడుదల కానున్న తెలుగు సినిమా. జస్ట్ ఆర్డినరీ ఎంటర్‌టైన్‌మెంట్స్ పతాకంపై మాగుంట శ‌ర‌త్‌చంద్రా రెడ్డి, తార‌క్‌నాథ్ బొమ్మిరెడ్డి నిర్మాతలుగా, అనసూయ భరధ్వాజ్, అశ్విన్ విరాజ్ ముఖ్యపాత్రల్లో నటిస్తున్న ఈ చిత్రానికి రమేష్‌ రాపర్తి దర్శకత్వం వహించాడు. ఈ చిత్ర ట్రైలర్‌ను 2021 జనవరి 26న సినీ నటుడు వెంకటేష్‌ విడుదల చేశారు. ఈ చిత్రం 2021, ఏప్రిల్ 30న థియేటర్లలో విడుదల కావాల్సి ఉండగా కరోనా కారణంగా నెలకొన్న పరిస్థితుల దృష్ట్యా 2021, మే 7న ఆహా ఓటీటీలో విడుదలైంది.

## కథ
అభి (విరాజ్ అశ్విన్) బాధ్యతలు లేకుండా అల్లరి చిల్లరిగా తిరిగే కుర్రాడు. ప్రియ (అనసూయ భరద్వాజ్) భర్త సూర్య (ఆదర్శ్) ఫ్యాక్టరీలో జరిగిన ప్రమాదంలో మరణిస్తాడు. భర్త మరణంతో అభి తల్లి భాను (అర్చనా అనంత్), డాక్టర్ ప్రేమ్ (అనీష్‌ కురువిల్లా) ను వివాహం చేసుకుంటుంది. అది అభికి నచ్చదు. దాంతో తల్లితో ఎడముఖం పెడముఖంగా ఉంటాడు. ఫెండ్స్ తో తాగి తందనాలు ఆడటం, నచ్చిన అమ్మాయితో గడిపేయడం అతని అలవాటుగా మారిపోతుంది. అతనికి సమీర (మోనికా రెడ్డి) అనే ప్రియురాలు ఉంటుంది. విపరీతమైన యాటిట్యూడ్ ప్రదర్శించే అభిని ఎలా దారికి తీసుకురావాలో అతని తల్లికి అర్థం కాకుండా ఉంటుంది. అలాంటి పరిస్థితుల్లో ప్రెగ్నెంట్ లేడీతో కలిసి అభి అనుకోకుండా ఓ లిఫ్ట్ లో ఇరుక్కుపోతాడు. అది కాస్త చెడిపోయి మధ్యలో ఆగిపోతుంది. అలాంటి అభి.. కష్టాల్లో ఉన్న ప్రియకు ఎలా సాయం చేశాడు?.. అసలు ఈ ఇద్దరూ కలవాల్సిన పరిస్థితి ఎందుకు వచ్చింది? లిఫ్ట్‌లో ఇరుకున్న ప్రియ, అభిలు ఎలా బయటపడ్డారు? అన్నదే సినిమా కథ.

## నటీనటులు
* అనసూయ భరధ్వాజ్ - ప్రియా 
* అశ్విన్‌ విరాజ్‌ - అభి
* ఆదర్శ్ - సూర్య, ప్రియ భర్త
* సమీర్ - శిరీష్ రావు 
* అనీష్ కురువిల్లా - డాక్టర్ ప్రేమ్, అభి తండ్రి 
* అన్నపూర్ణ - ప్రియా అత్తయ్య 
* వైవా హర్ష
* మౌనికారెడ్డి - సమీర, అభి ప్రియురాలు
* ఆదర్శ్‌ బాలకృష్ణ
* అర్చ‌నా అనంత్‌ - భాను, అభి అమ్మ 
* కాదంబరి కిరణ్
* జయశ్రీ రాచకొండ - శృతి మేడం
* అలేఖ్య - శృతి పని మనిషి

## సాంకేతిక వర్గం
*స్క్రీన్‌ప్లే, ద‌ర్శ‌క‌త్వం : రమేష్ రాప‌ర్తి 
*నిర్మాతలు : మాగుంట శరత్‌చంద్రారెడ్డి, తారక్‌ భూమిరెడ్డి 
*సంగీతం: గుణ బాలసుబ్రమణ్యం 
*సినిమాటోగ్ర‌ఫీ : సురేష్ ర‌గుతు
*ఆర్ట్‌ : పురుషోత్తం ప్రేమ్‌
*పిఆర్ఓ : వంశీ - శేఖర్, నవీన్ కట్స్ 

## పాటల జాబితా
1: దీ సోల్ ఆఫ్ థాంక్యూ బ్రదర్, రచన: లక్ష్మీ ప్రియాంక, గానం.శక్తి శ్రీ గోపాలన్, గుణ బాలసుబ్రమణ్యం 

## మూలాలు

వర్గం:2021 తెలుగు సినిమాలు
వర్గం:తెలుగు థ్రిల్లర్ సినిమాలు
రణదీప్ సుర్జేవాలా

**రణదీప్ సుర్జేవాలా** కాంగ్రెస్ పార్టీ నాయకుడు. ఆయన హర్యానా మాజీ మంత్రి. రణదీప్ ప్రస్తుతం జాతీయ కాంగ్రెస్ పార్టీ అధికారి ప్రతినిథిగా ఉన్నాడు.ఆయన ఏఐసీసీ మీడియా ఇన్‌ఛార్జ్ గా, రాజస్థాన్, కర్ణాటక కాంగ్రెస్ పార్టీ ఇంచార్జ్ గా కూడా పనిచేశాడు. ఆయన జూన్ 2022లో జరిగిన రాజ్యసభ ఎన్నికల్లో రాజస్థాన్‌ నుండి రాజయసభ సభ్యుడిగా ఎన్నికయ్యాడు.

## జననం & విద్యాభాస్యం
రణదీప్ సింగ్ సుర్జేవాలా 1968, జూన్ 3న చండీగఢ్ లో సీ.హెచ్. షంషేర్ సింగ్ సూర్జేవాలా, విద్య కొల్హరియా దంపతులకు జన్మించాడు. రణదీప్ తండ్రి షంషేర్ సింగ్ హర్యానా రాష్ట్ర వ్యవసాయ, సహకార శాఖ మంత్రిగా పనిచేశాడు. ఆయన పదవ తరగతి వరకు ఆదర్శ్ బల్ మందిర్, ఆర్య హయ్యర్ సెకండరీ స్కూల్, నర్వాణలో పూర్తి చేశాడు. ఆయన బ్యాచలర్ అఫ్ కామర్స్ (1981–85) డి.ఏ.వి స్కూల్ నుండి, బ్యాచలర్ అఫ్ లా డిగ్రీ (1985–88) ఫాకల్టీ అఫ్ లా, పంజాబ్ యూనివర్సిటీ, చండీగఢ్ నుండి పూర్తి చేశాడు.

## ఎన్నికలలో పోటీ

## మూలాలు

వర్గం:1967 జననాలు
వర్గం:హర్యానా వ్యక్తులు
వర్గం:హర్యానా రాజకీయ నాయకులు
వర్గం:భారత జాతీయ కాంగ్రెస్ నాయకులు
93వ అకాడమీ పురస్కారాలు

**93వ అకాడమీ పురస్కారాలు** ప్రదానోత్సవ కార్యక్రమం 2021, ఏప్రిల్ 26న కోవిడ్‌ కారణంగా మొట్టమొదటిసారి డోల్బీ థియేటర్‌లో, లాస్‌ఏంజెల్స్‌లో రెండు ప్రాంతాల్లో నిర్వహిస్తున్నారు. అకాడమీ పురస్కారాల్లో మొదటిసారి ప్రేక్షకులు లేకుండా కేవలం సెలబ్రిటీలతోనే ఈ ఆస్కార్‌ అవార్డుల కార్యక్రమం నిర్వహించారు. ఫిబ్రవరిలో జరగాల్సిన 93వ అకాడమీ వేడుకలు కరోనా కారణంగా రెండు నెలల ఆలస్యమయ్యాయి.అకాడమీ పురస్కారాల్లో మొత్తం 23 విభాగాల్లో అవార్డులను అందించారు.

 

## పురస్కార విజేతలు
*ఉత్తమ చిత్రం: నో మ్యాడ్‌ ల్యాండ్‌
*ఉత్తమ నటుడు: ఆంటోని హాప్‌కిన్స్‌ (ద ఫాదర్‌)
*ఉత్తమ నటి: ఫ్రాన్సెస్‌ మెక్‌డోర్‌మ్యాండ్‌ (నో మ్యాడ్‌ ల్యాండ్‌)
*ఉత్తమ చిత్రం ఎడిటింగ్‌: సౌండ్‌ ఆఫ్‌ మెటల్‌
*ఉత్తమ దర్శకురాలు: క్లోవే జావో‌ (నోమ్యాడ్‌ ల్యాండ్‌)
*ఉత్తమ సహాయ నటుడు: డానియెల్‌ కలువోయా (జుడాస్‌ అండ్‌ ది బ్లాక్ మెస్సయా)
*ఉత్తమ సహాయ నటి: యువాన్‌ యు–జంగ్ (మిన్నారి)
*ఉత్తమ ప్రొడక్షన్‌ డిజైన్‌ అండ్‌ సినిమాటోగ్రఫి: మ్యాంక్‌
*ఉత్తమ విజువల్‌ ఎఫెక్ట్స్‌: టెనెట్‌
*ఉత్తమ యానిమేటెడ్‌ షార్ట్‌ ఫిల్మ్‌: ఇఫ్‌ ఎనీథింగ్‌ హ్యాపెన్స్‌ ఐ లవ్‌ యూ
*ఉత్తమ ఇంటర్నేషనల్‌ ఫీచర్‌ ఫిల్మ్‌: అనదర్‌ రౌండ్‌ 
*ఉత్తమ డాక్యుమెంటరీ ఫీచర్‌: మై ఆక్టోపస్‌ టీచర్‌
*ఉత్తమ ఒరిజినల్‌ స్క్రీన్‌ప్లే: ప్రామిసింగ్‌ యంగ్‌ ఉమెన్‌
*ఉత్తమ అడాప్టెడ్‌ స్క్రీన్‌ప్లే: ది ఫాదర్‌
*ఉత్తమ సినిమాటోగ్రఫీ: మ్యాంక్‌
*ఉత్తమ మేకప్‌ అండ్‌ హెయిర్‌ స్టైలింగ్‌: మా రైనీస్‌ బ్లాక్‌ బాటమ్‌
*ఉత్తమ క్యాస్టూమ్‌ డిజైన్‌: మా రైనీస్‌ బ్లాక్‌ బాటమ్
*ఉత్తమ లైవ్‌ యాక్షన్‌ షార్ట్‌ ఫిల్మ్‌: టూ డిస్టెంట్ స్ట్రేంజర్స్
*ఉత్తమ యానిమేటెడ్‌ ఫీచర్‌ ఫిల్మ్‌: సోల్‌
*ఉత్తమ డాక్యుమెంటరీ షార్ట్‌ సబ్జెక్ట్‌: కొలెట్‌
*ఉత్తమ ప్రొడక్షన్‌ డిజైన్‌: మ్యాంక్‌
*ఉత్తమ ఒరిజినల్‌ స్కోర్‌: సోల్
*ఉత్తమ ఒరిజినల్‌ సాంగ్‌: ఫైట్‌ ఫర్‌ యూ (జుడాస్‌ అండ్‌ బ్లాక్‌ మెస్సయ్య)  

## మూలాలు

వర్గం:అకాడమీ పురస్కారాలు
వర్గం:సినిమా పురస్కారాలు
మాళవిక సరుక్కై

**మాళవిక సరుక్కై** ఒక భరతనాట్య కళాకారిణి, నృత్య దర్శకురాలు.ఈమెకు 2002లో సంగీత నాటక అకాడమీ అవార్డు లభించింది. 2003లో భారతప్రభుత్వం నాలుగవ అత్యున్నత పౌర పురస్కారం పద్మశ్రీతో ఈమెను సత్కరించింది.

## జీవిత విశేషాలు
ఈమె 1959, జూన్ 15వ తేదీన బొంబాయిలో జన్మించింది. ఈమె తన 7వ యేటి నుండి కె.కళ్యాణసుందరం పిళ్ళై వద్ద తంజావూరు బాణీలో, ఎస్.కె.రాజరత్నం పిళ్ళై వద్ద వళువూర్ బాణీలో భరతనాట్యం నేర్చుకుంది. ఇంకా ఈమె కళానిధి నారాయణన్ నుండి అభినయాన్ని, కేలూచరణ్ మహాపాత్ర, రమణి రాజన్ జెనాల నుండి ఒడిస్సీ నృత్యాన్ని నేర్చుకుంది. ఈమె తన 12వ యేట ముంబైలో తొలి ప్రదర్శన ఇచ్చింది. తరువాత దేశంలోని అనేక ప్రాంతాలలో విదేశాలలో అనేక ప్రదర్శనలు ఇచ్చింది. వాటిలో న్యూయార్క్‌లోని లింకన్ సెంటర్ ఫర్ పర్ఫార్మింగ్ ఆర్ట్స్,  జాన్ ఎఫ్.కెన్నెడి సెంటర్ ఫర్ పర్ఫార్మింగ్ ఆర్ట్స్,  చికాగోలలో ఇచ్చిన ప్రదర్శనలు ముఖ్యమైనవి. ఈమె జీవితాన్ని, నాట్యప్రదర్శనలను *సమర్పణం* పేరుతో భారత ప్రభుత్వం డాక్యుమెంటరీ సినిమా రూపంలో రికార్డు చేసింది. ఈమెపై బి.బి.సి. *డాన్సింగ్* పేరుతో 9 గంటల టెలివిజన్ డాక్యుమెంటరీని నిర్మించింది. నేషనల్ సెంటర్ ఫర్ పర్ఫార్మింగ్ ఆర్ట్స్, ముంబై ఈమెపై *ద అన్‌సీన్ సీక్వెన్స్ - ఎక్స్‌ప్లోరింగ్ భరతనాట్యం త్రూ ద ఆర్ట్ ఆఫ్ మాళవిక సరుక్కై* మరొక డాక్యుమెంటరీని నిర్వహించింది.

## అవార్డులు, గుర్తింపులు

ఈమెకు కేంద్ర సంగీత నాటక అకాడమీ 2002లో భరతనాట్యంలో అవార్డును ప్రకటించింది. ఈమె ఇంకా "తమిళనాడు ఐయల్ ఇసై నాటక మన్రమ్"‌ నుండి కళైమామణి పురస్కారాన్ని, మృణాళినీ సారాభాయ్ అవార్డును,  నృత్య చూడామణి బిరుదును, సంస్కృతి అవార్డును, హరిదాస్ సమ్మేళన్ అవార్డును పొందింది. 2003లో భారతప్రభుత్వం పద్మశ్రీ ఇచ్చి సత్కరించింది.

## ఇవికూడా చూడండి
* భరతనాట్యం
* ఒడిస్సీ

## మూలాలు

## బయటి లింకులు
* 
* 
* 

వర్గం:పద్మశ్రీ పురస్కారం పొందిన తమిళనాడు మహిళలు
వర్గం:తమిళనాడు నాట్య కళాకారులు
వర్గం:భరతనాట్య కళాకారులు
వర్గం:జీవిస్తున్న ప్రజలు
వర్గం:సంగీత నాటక అకాడమీ అవార్డు గ్రహీతలు
వర్గం:1959 జననాలు
వర్గం:కళైమామణి పురస్కార గ్రహీతలు
నంది ఉత్తమ ఆడియోగ్రాఫర్స్

1981 సంవత్సరం నుండి **ఉత్తమ ఆడియోగ్రాఫర్ [[నంది పురస్కారాలు|నంది అవార్డు]]**ను ప్రారంభించారు.

## అవార్డు గ్రహీతలు

## మూలాలు

వర్గం:నంది పురస్కారాలు
సి.కె.బాలగోపాలన్

**సి.కె.బాలగోపాలన్** భరతనాట్య కళాకారుడు, నాట్యాచార్యుడు. 
## విశేషాలు
ఇతడు 1939, సెప్టెంబర్ 4వ తేదీన కేరళ రాష్ట్రం, ఉత్తర మలబార్ జిల్లా, చెరువత్తూర్ గ్రామంలో జన్మించాడు. ఇతని తండ్రి పి.కొమన్ నాయర్ ఎలిమెంటరీ స్కూలు ఉపాధ్యాయుడు. అతడు నాటకాలలో హాస్యపాత్రలను ధరించేవాడు. అతడిని "మలబార్ చార్లీ చాప్లిన్" అని పిలిచేవారు. బాలగోపాలన్ తన 14 యేళ్ళ వయసులో 1953లో మద్రాసులోని కళాక్షేత్రలో అడుగుపెట్టాడు. ఇతడు భరతనాట్యాన్ని రుక్మిణీదేవి అరండేల్ వద్ద, కథాకళి నృత్యాన్ని టి.కె.చందు పణికర్ వద్ద నేర్చుకుని నాట్యంలో డిప్లొమా పొందాడు. ఇతడు కళాక్షేత్రలో రుక్మిణీదేవికి సహాయకుడిగా కొనసాగి 2000లో భరతనాట్యం ప్రొఫెసర్‌గా పదవీ విరమణ చేశాడు.
thumb|right|250px|కపట సన్యాసి వేషంలో సి.కె.బాలగోపాలన్
ఇతడు కళాక్షేత్ర ప్రదర్శించిన నృత్యరూపకాలలో దాదాపు అన్నింటిలో నటించాడు. వాటిలో చెప్పుకో తగినవి "గీత గోవిందం"లో కృష్ణుడు, "పాదుకా పట్టాభిషేకం"లో భరతుడు, "అభిజ్ఞాన శాకుంతలం"లో విదూషకుడు, "సీతాపహరణం"లో 'కపట సన్యాసి ' (రావణ), రామాయణం సిరీస్‌లో హనుమంతుడు, "పాంచాలీ శపథం"లో శకుని, "సీతా స్వయంవరం"లో లక్ష్మణుడు, విశ్వామిత్రుడు, "కన్నప్పర్ కురవంజి"లో కన్నప్ప మొదలైనవి. 

కళాక్షేత్రలో ఇతడు నాట్యాచార్యుడిగా అనేక మందికి భరతనాట్యం నేర్పించాడు. 

ఇతనికి భారత ప్రభుత్వం కథాకళి నేర్చుకోవడానికి మూడు సంవత్సరాలు ఉపకార వేతనం ఇచ్చింది. 2003లో కేంద్ర సంగీత నాటక అకాడమీ ఇతనికి సంగీత నాటక అకాడమీ అవార్డును ఇచ్చింది. 

ఇతడు 2019, ఆగష్టు 24వ తేదీన చెన్నైలో తన 79వ యేట మరణించాడు. ఇతని జీవిత చరిత్రను ఇతని శిష్యురాలు ఎలీజా లూయీస్ "లీప్ ఆఫ్ ఫెయిత్" పేరుతో రచించింది.

## మూలాలు

వర్గం:1939 జననాలు
వర్గం:భరతనాట్య కళాకారులు
వర్గం:నాట్యాచార్యులు
వర్గం:సంగీత నాటక అకాడమీ అవార్డు గ్రహీతలు
వర్గం:కేరళ వ్యక్తులు
వర్గం:2019 మరణాలు
భారతదేశంలోని విద్యా బోర్డులు

thumb|ఇంటర్మీటియట్ విద్యా బోర్డు, రాజ్‌షాహి
భారతదేశంలో 10, 12 తరగతుల విద్యార్థులకు పరీక్షలు నిర్వహించేందుకు విద్యాబోర్డులు ఉన్నాయి. విద్యాబోర్డులు రెండు రకాలుగా విభజించబడ్డాయి. జాతీయ స్థాయిలో పరీక్షలు నిర్వహించే విద్యాబోర్డులను జాతీయ విద్యాబోర్డులు అని, రాష్ట్ర స్థాయిలో పరీక్షలు నిర్వహించే విద్యాబోర్డులను రాష్ట్ర విద్యాబోర్డులు అని అంటారు. భారతదేశంలో SSC, ఇంటర్మీడియట్ విద్యార్థులకు పరీక్షలు నిర్వహించే మూడు జాతీయ విద్యా బోర్డులు, ఇతర రాష్ట్ర విద్యా బోర్డులు ఉన్నాయి.

భారతదేశంలో పాఠశాల విద్యను వివిధ అకాడెమిక్ బోర్డులు జాతీయ, రాష్ట్ర స్థాయిలో అందిస్తున్నాయి. సెంట్రల్ బోర్డ్ ఆఫ్ సెకండరీ ఎడ్యుకేషన్ (సిబిఎస్ఇ), కౌన్సిల్ ఫర్ ది ఇండియన్ స్కూల్ సర్టిఫికేట్ ఎగ్జామినేషన్స్ (సిఐసిసిఇ), నేషనల్ ఇన్స్టిట్యూట్ ఆఫ్ ఓపెన్ స్కూలింగ్ (ఎన్ఐఓఎస్) అనే మూడు జాతీయ బోర్డులు మన దేశంలో ఉన్నాయి. ఇవి 10, 12 తరగతులలో చదువుతున్న విద్యార్థులకు బోర్డు పరీక్షలు నిర్వహిస్తాయి.

భారత ప్రభుత్వంచే గుర్తించబడిన కొన్ని విద్యా బోర్డులు ఈ క్రింద ఇవ్వబడ్డాయి:

#ఆంధ్ర ప్రదేశ్ బోర్డ్ ఆఫ్ ఇంటర్మీడియట్ ఎడ్యుకేషన్
#ఆంధ్ర ప్రదేశ్ బోర్డ్ ఆఫ్ సెకండరీ ఎడ్యుకేషన్
#బోర్డు ఆఫ్ హయ్యర్ సెకండరీ ఎడ్యుకేషన్, ఢిల్లీ
#అస్సాం బోర్డు ఆఫ్ సెకండరీ ఎడ్యుకేషన్
#బీహార్ స్కూల్ ఎగ్జామినేషన్ బోర్డు
#బోర్డు ఆఫ్ యూత్ ఎడ్యుకేషన్ ఇండియా
#బోర్డు ఆఫ్ సెకండరీ ఎడ్యుకేషన్, మధ్యప్రదేశ్
#బోర్డు ఆఫ్ సెకండరీ ఎడ్యుకేషన్, రాజస్థాన్
#ఛత్తీస్గఢ్ బోర్డు ఆఫ్ సెకండరీ ఎడ్యుకేషన్
#సెంట్రల్ బోర్డ్ ఆఫ్ సెకండరీ ఎడ్యుకేషన్

## మూలాలు
https://www.shiksha.com/education-boards-in-india-chp

వర్గం:విద్య
మన్సూర్ ఖాన్

**మన్సూర్ హుస్సేన్ ఖాన్**, హిందీ సినిమా దర్శకుడు, నిర్మాత, రచయిత. ఇతడు 1988లో *ఖయామత్ సే ఖయామత్ తక్* సినిమాకు తొలిసారిగా దర్శకత్వం వహించాడు. ఈ సినిమా సూపర్ హిట్ అవడంతోపాటు ఉత్తమ ప్రజాదరణ పొందిన సినిమాగా జాతీయ చలనచిత్ర పురస్కారం, ఉత్తమ దర్శకుడుగా ఫిలింఫేర్ అవార్డు వచ్చింది. మన్సూర్ ఖాన్ దర్శకత్వం వహించిన ఈ సినిమా బాలీవుడ్‌లోని మ్యూజికల్ రొమాంటిక్ సినిమాలకు మార్గం వేసింది.

*జానే తు యా జానే నా* సినిమాలో ఆమిర్ ఖాన్ తోపాటు, ఖాన్ మేనల్లుడు ఇమ్రాన్ ఖాన్ తొలిసారిగా నటించాడు.

## తొలి జీవితం
మన్సూర్ ఖాన్ హైదరాబాదులో జన్మించాడు. ఇతని తండ్రి బాలీవుడ్ చలనచిత్ర నిర్మాత నాసిర్ హుస్సేన్, తల్లి అయేషా హుస్సేన్. మన్సూర్ ఖాన్ ఐఐటి బొంబాయిలో చదివాడు.

## వ్యక్తిగత జీవితం
ఖాన్, తమిళనాడులోని కూనూర్‌లో స్థిరపడి, వ్యవసాయం చేస్తున్నాడు. ఇతనికి ఒక కుమార్తె జయాన్, కుమారుడు పాబ్లో.

## సినిమాలు

## అవార్డులు
; జాతీయ చిత్ర పురస్కారాలు
* ఉత్తమ ప్రజాదరణ పొందిన చిత్రం జాతీయ చలనచిత్ర పురస్కారం (దర్శకుడు) - ఖయామత్ సే ఖయామత్ తక్ (1988)

; ఫిలింఫేర్ అవార్డులు
* ఉత్తమ దర్శకుడికి ఫిల్మ్‌ఫేర్ అవార్డు - ఖయామత్ సే ఖయామత్ తక్ (1988)

## మూలాలు

## బయటి లింకులు
* 

వర్గం:హైదరాబాదు జిల్లా సినిమా దర్శకులు
వర్గం:హిందీ సినిమా దర్శకులు
వర్గం:హిందీ సినిమా నిర్మాతలు
వర్గం:హిందీ సినిమా రచయితలు
వాసు వర్మ

**వాసు వర్మ**, తెలుగు సినిమా దర్శకుడు, స్క్రీన్ ప్లే - మాటల రచయిత. అక్కినేని నాగ చైతన్య తొలిసారి హీరోగా నటించిన జోష్ సినిమాకు తొలిసారిగా దర్శకత్వం వహించాడు.

## సినిమారంగం
ఎస్.వి.కృష్ణారెడ్డి దర్శకత్వం వహించిన సకుటుంబ సపరివార సమేతం సినిమాతో అప్రెంటిస్‌ దర్శకుడిగా తన సినిమారంగం ప్రస్థానాన్ని ప్రారంభించిన వాసు, ఆ తరువాత వి. వి. వినాయక్ దర్శకత్వంలో వచ్చిన ఆది సినిమాకు అసోసియేట్ డైరెక్టర్ గా పనిచేసి, కో-డైరెక్టర్ అయ్యాడు. దిల్ రాజు ప్రొడక్షన్స్ లో దిల్ సినిమా నుండి దిల్ రాజు దర్శకత్వ విభాగంలో ఒకడిగా ఉన్నాడు. 2009లో దిల్ రాజు నిర్మాతగా నాగ చైతన్య హీరోగా వాసువర్మ తన మొదటి సినిమా *[[జోష్ (సినిమా)|జోష్‌]]* రూపొందించాడు. జోష్ సినిమా తరువాత అదే బ్యానరులో సునీల్ హీరోగా కృష్ణాష్టమి తీశాడు.

## సినిమాలు

## మూలాలు

## బయటి లింకులు

* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తూర్పు గోదావరి జిల్లా వ్యక్తులు
ప్రతిభా ప్రహ్లాద్

**ప్రతిభా ప్రహ్లాద్** (జ. 1962) ఒక భరతనాట్య కళాకారిణి, నాట్య గురువు, నృత్య దర్శకురాలు, రచయిత్రి.

## వ్యక్తిగత జీవితం
ఈమె 1969, జనవరి 29వ తేదీన మైసూరులో జన్మించింది. ఈమె తన 4వ యేటి నుండే నాట్యం పట్ల ఆసక్తిని పెంచుకుంది. ఈమె స్కూలు, కాలేజీ చదువులన్నింటిలో మొదటి స్థానంలో ఉంటూ నాట్యం పట్ల తన ఆసక్తిని కొనసాగించింది. ఈమె నాలుగు నుండి ఎనిమిది సంవత్సరాల వయసు వరకు తమ ఇంటి ప్రక్కన ఉన్న డాన్స్ స్కూలులో నాట్యం నేర్చుకుంది. నాట్యం పట్ల ఈమెకున్న అభిరుచిని గమనించి ఈమె తల్లిదండ్రులు ఈమెకు యు.ఎస్.కృష్ణారావు,  కళానిధి నారాయణన్, వి.ఎస్.ముత్తుస్వామి పిళ్ళైల వద్ద భరతనాట్యం, వెంపటి చినసత్యం వద్ద కూచిపూడి నృత్యాన్ని నేర్పించారు. ఈమెకు 20 సంవత్సరాల వయసు వచ్చే సరికి ఈమె నర్తకిగా తన ప్రతిభను చాటుకుంది. ఈమె మన దేశంతో పాటుగా 50కి పైగా విదేశాలలో తన నృత్యప్రదర్శన గావించింది.

ఈమె మాస్ కమ్యూనికేషన్‌లో పోస్ట్ గ్రాడ్యుయేషన్ డిగ్రీ కలిగి ఉంది. ఈమె అనేక పత్రికలలో వ్యాసాలను ప్రచురించింది. టెలివిజన్ సీరియళ్ళలో నటించి, దర్శకత్వం వహించి, నిర్మించింది. నాట్యానికి సంబంధించిన పుస్తకాలను రచించింది. భరతనాట్యం గురించి ఈమె వ్రాసిన పుస్తకం ప్రచురించిన సంవత్సరం నుండి వరుసగా పది సంవత్సరాల వరకు అమెజాన్‌లో అమ్మకాలలో రెండవస్థానాన్ని పొందింది. ఆ పుస్తకం అనేక పునర్ముద్రణలను పొందింది.ఈమె మంచి వక్తగా అనేక విద్యా సంస్థలలో ప్రసంగాలను చేసింది.

## వృత్తి
ఈమె ప్రసిద్ధ ఫౌండేషన్, ఫోరమ్‌ ఫర్ ఆర్ట్ బియాండ్ బార్డర్స్ అనే రెండు సంస్థలను స్థాపించింది.  ఈమె ప్రసిద్ధ డ్యాన్స్ రిపర్టరీకి ఆర్టిస్టిక్ డైరెక్టర్‌గా, కొరియోగ్రాఫర్‌గా సేవలందించింది. ఈమె ఢిల్లీ ఇంటర్నేషనల్ ఆర్ట్స్ ఫెస్టివల్‌కు వ్యవస్థాపక డైరెక్టర్‌గా పనిచేసింది. ఈమె అనేక ప్రభుత్వ సాంస్కృతిక కమిటీలలో పనిచేసింది. 2010 కామన్‌వెల్త్ క్రీడల సాంస్కృతిక కమిటీకి కన్వీనర్‌గా ఆ క్రీడల ప్రారంభ, ముగింపు ఉత్సవాలను నిర్వహించింది.

భారత తపాలాశాఖ ఈమెపై ఒక తపాలా బిళ్ళను విడుదల చేసింది.

## పురస్కారాలు, బిరుదులు
ఈమె అనేక అవార్డులను బిరుదులను అందుకున్నది. 2016లో భారత ప్రభుత్వం పద్మశ్రీ అవార్డును ప్రదానం చేసింది. 2001లో సంగీత నాటక అకాడమీ అవార్డును స్వీకరించింది. ఈ అవార్డును పొందిన వారిలో ఈమె అతి పిన్న వయస్కురాలు. 2001లో కర్ణాటక రాష్ట్ర ప్రభుత్వం అవార్డును, 1997లో కర్ణాటక సంగీత నృత్య అకాడమీ అవార్డును అందుకున్నది. ఇవే కాక ఈ క్రింది పురస్కారాలను ఈమె స్వీకరించింది.

* 2001లో ఆలిండియా నేషనల్ యూనిటీ కాన్ఫరెన్స్, న్యూఢిల్లీ వారిచే'ఇందిరా గాంధీ ప్రియదర్శిని అవార్డు' 
* 2001లో ఇన్‌స్టిట్యూట్ ఆఫ్ ఎకనామిక్ స్టడీస్, బెంగళూరు వారిచే 'కళాశిరోమణి పురస్కారం'
* 1997లో కర్ణాటక సంగీత నృత్య అకాడమీ వారి 'కర్ణాటక కళాశ్రీ' 
* 1995లో శిరోమణి ఫౌండేషన్ వారిచే 'మహిళా శిరోమణి' అవార్డు.
* 1995లో శ్రీ షణ్ముఖం శ్రీ విరూపాక్ష విద్యారణ్య మహాపీఠం, హంపి వారిచే'నాట్యభారతి'
* 1991లో ఒరిస్సా సినీ క్రిటిక్స్, భువనేశ్వర్ వారిచే 'ఉత్తమ నర్తకి ' అవార్డు
* 1987లో సుర్ సింగార్ సంసద్, బాంబే వారిచె3అ 'శృంగారమణి'
* 2000లో బెంగళూర్ బజ్.కామ్‌ నిర్వహించిన ఇంటర్నెట్ పోల్‌లో 'బెంగళూర్స్ వుమెన్ ఆఫ్ ది డికేడ్' అవార్డు.

## మూలాలు

వర్గం:పద్మశ్రీ పురస్కారం పొందిన కర్ణాటక వ్యక్తులు
వర్గం:1962 జననాలు
వర్గం:మైసూరు వ్యక్తులు
వర్గం:భరతనాట్య కళాకారులు
వర్గం:నృత్యదర్శకులు
వర్గం:సంగీత నాటక అకాడమీ అవార్డు గ్రహీతలు
వర్గం:జీవిస్తున్న ప్రజలు
నిర్మలా రామచంద్రన్

**నిర్మలా రామచంద్రన్** భరతనాట్య కళాకారిణి. ఈమె రష్యా దేశంలో మొట్టమొదటి భరతనాట్య శిక్షణ నిచ్చే నృత్యపాఠశాలను స్థాపించింది.
## విశేషాలు
ఈమె 1936, ఫిబ్రవరి 9న జన్మించింది. ఈమె తండ్రి తరఫు పూర్వీకులు తంజావూరు జిల్లాలోని నీదమంగళానికి చెందినవారు. ఈమె తండ్రి వ్యాపారవేత్త. తల్లి శివకాముకు లలితకళల పట్ల ఆసక్తి ఉండేది. ఆమె ప్రోద్బలంతో నిర్మల మైలాపూర్ గౌరి అమ్మ వద్ద తొలుత భరతనాట్యం నేర్చుకుంది. తరువాత ఈమె ఇండియన్ ఇన్స్టిట్యూట్ ఆఫ్ ఫైన్ ఆర్ట్స్‌లో పి.చొక్కలింగం పిళ్ళై వద్ద 3 సంవత్సరాలు కఠినమైన శిక్షణ తీసుకుని "నాట్య కళాభూషణం" డిప్లొమాను సంపాదించింది. 1947లో ఈమె తన తొలి నృత్యప్రదర్శనను ఇచ్చింది. తరువాత ఈమెకు బాలసరస్వతి రూపొందించిన ఒక నృత్యనాటకంలో నటించే అవకాశం లభించింది. ఐతే ఆ నాటకంలో ఈమె నటించడం గురువు పి.చొక్కలింగం పిళ్ళైకు నచ్చలేదు. దానితో ఈమెకు చొక్కలింగం పిళ్ళైతో, పందనల్లూరు బాణీ నృత్యంతో సంబంధాలు తెగిపొయాయి. తరువాత ఈమె ఇ.కృష్ణ అయ్యర్ సహకారంతో టి.కె.స్వామినాథ పిళ్ళై వద్ద తిరిగి పందనల్లూరు బాణీలో భరతనాట్యాన్ని అభ్యసించింది. తరువాత ఈమె మద్రాసు, ముంబైలలో అనేక వేదికలపై తన నృత్యప్రదర్శనను ఇచ్చింది. 1954లో మద్రాసు సంగీత అకాడమీలో తన నాట్యాన్ని ప్రదర్శించింది. 1956లో చెన్నైలోని క్వీన్స్ మేరీ కళాశాలనుండి కర్ణాటక సంగీతంతో డిగ్రీని సంపాదించుకుంది. 

ఈమె 1958లో ఎస్.రామచంద్రన్‌ను వివాహం చేసుకుంది. వీరికి ఇద్దరు కుమారులు ఉన్నారు. ఈమె భర్త ఎయిర్ ఇండియా ఉద్యోగి కావడంతో ఈమె తన భర్తతోపాటు తూర్పు ఐరోపా దేశాలు, అమెరికా, సింగపూర్, హాంగ్ కాంగ్, కౌలాలంపూర్ వంటి అనేక ప్రదేశాలు తిరిగి అక్కడ తన నృత్యప్రదర్శనలు ఇచ్చింది. ఈమె తన భర్తతో పాటు 1984-89ల మధ్యకాలంలో రష్యా దేశంలో నివసించింది. ఈమె రష్యా దేశంలో భరతనాట్య ప్రదర్శనను ఇచ్చిన మొట్టమొదటి భారతీయురాలు. ఈమె 1987లో మాస్కోలో మొట్టమొదటి భరతనాట్యం స్కూలును ప్రారంభించింది. అలెగ్జాండ్రా డెనిసోవా మొదలైన వారు ఈ స్కూలులో ఈమె వద్ద భరతనాట్యం అభ్యసించారు. 

2004లో కేంద్ర సంగీత నాటక అకాడమీ ఈమెకు భరతనాట్యంలో అవార్డును ప్రదానం చేసింది. 

ఈమె 2011, ఫిబ్రవరి 23వ తేదీన తన 75వ యేట చెన్నైలో మరణించింది.

## మూలాలు

వర్గం:1936 జననాలు
వర్గం:భరతనాట్య కళాకారులు
వర్గం:నాట్యాచార్యులు
వర్గం:సంగీత నాటక అకాడమీ అవార్డు గ్రహీతలు
వర్గం:2011 మరణాలు
కె.వి. సత్యనారాయణ

**కె.వి. సత్యనారాయణ** ** (కరోతి వెంకట సత్యనారాయణ)**, కూచిపూడి నృత్యకారుడు, నాట్యదర్శకుడు, స్వరకర్త. శ్రీసత్య కూచిపూడి, జానపద నృత్య అకాడమీని స్థాపించి అనేక మంది కళాకారులకు శిక్షణ ఇచ్చాడు. 1987లో వచ్చిన శ్రుతిలయలు సినిమాకు ఉత్తమ కొరియోగ్రాఫర్‌గా నంది అవార్డును అందుకున్నాడు.

## జీవిత విషయాలు
గురువులు, వెంకట రమణమ్మ దంపతులకు ఏలూరులో సత్యనారాయణ జన్మించాడు. బి.కామ్ చదువుతున్నప్పుడు కోరాడ నరసింహారావు స్ఫూర్తితో నాటకాలలో నటించడం ప్రారంభించారు. కూచిపూడి నర్తకుడు వెంపటి చినసత్యం ఆధ్వర్యంలో నాట్యంలో శిక్షణ పొందాడు.

## నృత్యదర్శకుడిగా
* శ్రుతిలయలు (1987)
* స్వర్ణకమలం (1988)
* సూత్రధారులు (1989)
* స్వాతి కిరణం (1992)

## అవార్డులు
* 2009లో ఆంధ్రప్రదేశ్ ప్రభుత్వం నుండి *[[కళారత్న పురస్కారం]].*
* 1990లో భరతముని పురస్కారం
* 1987లో శ్రుతిలయలు సినిమాకు ఉత్తమ కొరియోగ్రాఫర్‌గా నంది అవార్డు
* 2013లో పొట్టి శ్రీరాములు తెలుగు విశ్వవిద్యాలయము నుండి *[[తెలుగు విశ్వవిద్యాలయము - ప్రతిభా పురస్కారాలు (2012)|ప్రతిభా పురస్కారం]]*

## మూలాలు

వర్గం:తెలుగు సినిమా నృత్యదర్శకులు
వర్గం:పశ్చిమ గోదావరి జిల్లా నాట్య కళాకారులు
వర్గం:పశ్చిమ గోదావరి జిల్లా వ్యక్తులు
వర్గం:నంది ఉత్తమ నృత్యదర్శకులు
వర్గం:కూచిపూడి నృత్య కళాకారులు
ఈటీవీ బాలభారత్

ఈటీవీ నెట్​వర్క్ చిన్నారుల కోసం 'బాలభారత్' పేరుతో దేశవ్యాప్తంగా 11 భాషల్లో, 12 ఛానళ్లను ఏప్రిల్ 27న రామోజీ ఫిల్మ్​సిటీ వేదికగా ఈ 12 ఛానళ్లను రామోజీ గ్రూప్​ సంస్థల ఛైర్మన్ రామోజీరావు ప్రారంభించాడు. తెలుగు, హిందీ, కన్నడ, మరాఠీ, మలయాళం, ఒడియా, అస్సామీ, బెంగాలీ, గుజరాతీ, పంజాబీ, తమిళ్, ఇంగ్లీష్ భాషల్లో బాలభారత్ ప్రసారమవుతుంది.

## కార్యక్రమాలు
ప్రపంచవ్యాప్తంగా పిల్లల మనుసులను గెలుచుకున్న గ్లోబల్ షోలతో పాటు దేశీయ వినోదాన్ని బాలభారత్ ఛానళ్లు అందిస్తాయని సంస్థ తెలిపింది. చిన్నారులను ఆశ్చర్యానికి గురిచేసే అద్భుతమైన కంటెంట్​ను స్థానిక భాషలో అందిస్తూ, కార్యక్రమాల విషయంలో ఆయా స్థానిక ప్రాంతాలు, భాష, అభిరుచులకు ప్రాధాన్యతనిస్తూ వీక్షకులకు ఒక సరికొత్త అనుభూతిని అందిస్తామని తెలిపింది.పిల్లలలో జిజ్ఞాసను, ఉత్తేజాన్ని కలిగించేటువంటి అంశాలతో వాళ్ళ మనసును చూరగొనేలా బాలభారత్ కార్యక్రమాలకు రూపకూల్పన చేశామని, కేవలం వినోదాన్ని అందివ్వడమే కాకుండా చిన్నారులల్లో సంస్కారం, విలువలు పెంపొందించేందుకు కృషి చేస్తామన్నారు.

యాక్షన్, అడ్వెంచర్, కామెడీ, థ్రిల్లర్, ఫాంటసీ వంటి వివిధ విభాగాలతో బాలభారత్ లో అద్భుతమైన యానిమేషన్ సిరీస్ అభిమన్యు, రోజుకో పిల్లల సినిమా, వారాంతాల్లో ప్రత్యేక కార్యక్రమాలు రూపొంచామని సంస్థ ప్రతినిధులు తెలిపారు.

## మూలాలు


వర్గం:టెలివిజన్ ఛానెళ్ళు
వర్గం:టీవీ
శశి థరూర్

**శశి థరూర్‌** భారతదేశానికి చెందిన రాజకీయ నాయకుడు. ఆయన ప్రస్తుతం తిరువనంతపురం ఎంపీగా ఉన్నాడు. భార‌త్, అమెరికాలో శ‌శి థ‌రూర్ విద్యాభ్యాసం జ‌రిగింది. 1978లో ఫ్లెచ‌ర్ స్కూలు ఆఫ్ లా అండ్ డిప్లోమ‌సీ నుంచి పీహెచ్‌డీని పూర్తి చేశాడు. ఐక్యరాజ్య సమితిలో మాజీ ప్ర‌ధాన కార్య‌ద‌ర్శి కోఫీ అన్న‌న్ నేతృత్వంలో శ‌ర‌ణార్థుల కార్య‌క‌ర్త‌గా, శాంతిస్థాప‌కుడిగా, ప‌రిపాల‌న‌వేత్త‌గా ప‌ని చేశాడు. న్యూయార్క్ టైమ్స్‌, ద వాషింగ్ట‌న్ పోస్టు, గార్డియ‌న్ వంటి జాతీయ‌, అంత‌ర్జాతీయ ప‌బ్లికేష‌న్ సంస్థ‌ల‌కు శ‌శి థ‌రూర్ కాల‌మిస్టు, రచ‌యిత‌గా.. న్యూస్‌సీక్ ఇంట‌ర్నేష‌న‌ల్‌కు అకేష‌న‌ల్ కాల‌మిస్టు, భాగ‌స్వామ్య సంపాద‌కుడిగా ఉన్నాడు.
 
## జననం
శశి థరూర్‌ 1956, మార్చి 9న యునైటెడ్ కింగ్డమ్, ఇంగ్లాండ్, లండన్లో చంద్రన్ థరూర్, సులేఖ మీనన్ దంపతులకు జన్మించాడు. ఆయనకు ఇద్దరు చెల్లులు శోభా & స్మిత ఉన్నారు.

## రాజకీయ జీవితం
శశి థరూర్ 2009లో తిరువ‌నంతపురం కాంగ్రెస్ అభ్యర్థిగా పోటీచేసి క‌మ్యూనిస్టు పార్టీకి చెందిన పీ.రామ‌చంద్ర‌న్ నాయ‌ర్‌ పై గెలిచి ఎంపీగా 15వ లోక్‌స‌భ‌కు ఎన్నిక‌య్యాడు. ఆయన యూపీఏ హ‌యాంలోని మన్మోహన్ సింగ్ పభుత్వంలో విదేశాంగ శాఖ, మాన‌వ వ‌న‌రుల అభివృద్ధి శాఖ స‌హాయమంత్రిగా పనిచేశాడు. 2014లో తిరువ‌నంత‌పురం నియోజ‌క‌వ‌ర్గం నుంచి కాంగ్రెస్ అభ్యర్థిగా రెండవసారి లోక్‌స‌భ‌కు పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి ఓ. రాజ‌గోపాల్‌పై 15,700 ఓట్ల తేడాతో గెలిచాడు. 2019 పార్లమెంట్ ఎన్నికల్లో కాంగ్రెస్ తరపున తిరువనంతపురం లోక్‌స‌భ స్థానం నుండి పోటీ చేసి బీజేపీ అభ్యర్థి కుమ్మ‌నం రాజశేఖరన్ ను ఓడించి మూడోసారి ఎంపీగా గెలిచాడు. ఆయన 2023 ఆగస్ట్ 20న కాంగ్రెస్ వర్కింగ్ కమిటీ సభ్యుడిగా నియమితుడయ్యాడు.

## మూలాలు

వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:1956 జననాలు
ఎం. సత్యనారాయణరావు

**ఎం. సత్యనారాయణరావు** తెలంగాణ రాష్ట్రానికి చెందిన రాజకీయ నాయకుడు. అతను ఉమ్మడి ఆంధ్రప్రదేశ్ రాష్ట్రంలో ఆర్టీసీ చైర్మన్‌గా, దేవాదాయశాఖ మంత్రిగా పనిచేశాడు.

## జననం
మేచినేని సత్యనారాయణరావు 1934లో కరీంనగర్ జిల్లా, రామడుగు మండలం, వెదిర గ్రామంలో జన్మించాడు.​

## రాజకీయ జీవితం
1969 ప్రత్యేక తెలంగాణ పోరాటంలో అతను కీలక పాత్ర పోషించాడు. చెన్నారెడ్డి తెలంగాణ ప్రజాసమితి తరఫున 1971లో కరీంనగర్ లోక్‌సభ నియోజకవర్గం నుండి పోటీ చేసి ఎంపీగా ఎన్నికయ్యాడు. 1977లో జ‌రిగిన సార్వ‌త్రిక ఎన్నిక‌ల్లో, 1980లో జ‌రిగిన మ‌ధ్యంత‌ర ఎన్నిక‌ల్లో క‌రీంన‌గ‌ర్ లోక్‌స‌భ స్థానం నుంచి కాంగ్రెస్ పార్టీ త‌ర‌ఫున పోటీ చేసి ఎంపీగా గెలిచాడు. అతను వరుసగా 3 పర్యాయాలు ఎంపీగా గెలిచాడు. 1980-83 వరకు ఏఐసీసీ ప్రధాన కార్యదర్శిగా పనిచేశాడు. 1985-88 వరకు సుప్రీం కోర్టులో సీనియర్‌ కౌన్సిల్‌గా పనిచేశాడు. 1990-1994 వరకు ఏపీఎస్‌ఆర్టీసీ ఛైర్మన్‌గా బాధ్యతలు నిర్వర్తించాడు. 2000-2004 మధ్య పీసీసీ అధ్యక్షుడిగా పనిచేశాడు. ఉమ్మడి రాష్ట్రంలో 2004లో కరీంనగర్ ఎమ్మెల్యేగా పోటీ చేసి గెలిచి, వైఎస్ఆర్ మంత్రివర్గంలో 2004 నుంచి 2007 వరకు మంత్రిగా బాధ్యతలు నిర్వహించాడు. 2006లో కెసిఆర్‌ను సవాల్‌ చేసి కరీంనగర్‌ పార్లమెంట్ ఉప ఎన్నికకు కారణమయ్యాడు. ఆ ఎన్నికల్లో భారీ మెజార్టీతో కెసిఆర్‌ గెలవడంతో ఆ తర్వాత మంత్రి పదవికి అతను రాజీనామా చేశాడు. 2007-2014 వరకు ఏపీఎస్‌ఆర్టీసీ ఛైర్మన్‌గా రెండవసారి బాధ్యతలు నిర్వహించాడు.

## మరణం
అతను కోవిడ్ లక్షణాలతో నిమ్స్‌ ఆసుపత్రిలో చికిత్స పొందుతూ 2021, ఏప్రిల్ 26న మరణించాడు.

## మూలాలు

వర్గం:కరీంనగర్ జిల్లా వ్యక్తులు
వర్గం:కరీంనగర్ జిల్లా నుండి ఎన్నికైన శాసన సభ్యులు
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:కరోనా వ్యాధి మరణాలు
నందమూరి కళ్యాణ చక్రవర్తి

**నందమూరి కళ్యాణ చక్రవర్తి** తెలుగు సినిమా కథానాయకుడు, సహాయ నటుడు.
## జీవిత విశేషాలు
నందమూరి కళ్యాణ్ చక్రవర్తి ఆంధ్రప్రదేశ్ ముఖ్యమంత్రి, తెలుగు సినిమా నటుడు అయిన నందమూరి తారక రామారావుకు స్వయానా తమ్ముడు త్రివిక్రమరావు కుమారుడు. అతను 1980లలో తెలుగు చిత్రసీమలో కథానాయకునిగా వివిధ చిత్రాలలో నటించాడు. కొన్ని సినిమాలలో సహాయ నటునిగా కూడా నటించాడు. 10 చిత్రాలలో నటించాడు. కానీ తన తండ్రి అనారోగ్యం కారణంగా అతనిని చూసుకొనేందుకు అతను తన సినీ జీవితాన్ని కూడా త్యాగం చేసాడు.
thumb|తలంబ్రాలు

## నటించిన సినిమాలు
అతను 1986లో కోడి రామకృష్ణ దర్శకత్వంలోని అత్తగారూ స్వాగతం సినిమా ద్వారా చిత్రసీమలో అరంగేట్రం చేసాడు. 
* అత్తగారూ స్వాగతం : 1986 
* తలంబ్రాలు : 1986
* మామా కోడలు సవాల్ : 1986
* ఇంటి దొంగ (1987 సినిమా) : 1987
* మారణహోమం :1987
* అత్తగారు జిందాబాద్ 1987
* రౌడీ బాబాయ్ 1987 
* జీవన గంగ 1988
*ప్రేమ కిరీటం 198
*మేనమామ 1988
* లంకేశ్వరుడు (సినిమా) 1989
* కబీర్ దాస్ 2003 
* ఛాంపియ‌న్ (2025)

## మూలాలు

## బాహ్య లంకెలు

* 
*Nandamuri Kalyan Chakravarthy Personal Life | Unknown Facts About Nandamuri Kalyan Chakravarthy

వర్గం:నందమూరి కుటుంబం
బొమ్మ అదిరింది - దిమ్మ తిరిగింది

**బొమ్మ అదిరింది - దిమ్మ తిరిగింది** 2021లో విడుదలైన రొమాంటిక్ హార‌ర్ కామెడీ ఎంట‌ర్‌టైన‌ర్ చిత్రం. మహంకాళి మూవీస్, మహంకాళి దివాకర్ సమర్పణలో మ‌ణిదీప్ ఎంట‌ర్‌టైన్మెంట్స్ ప‌తాకంపై లుకాలపు మధు, దత్తి సురేష్‌బాబు, సోమేశ్‌ ముచ్చర్ల సంయుక్తంగా నిర్మించిన ఈ సినిమాకు కుమార్ కోట దర్శకత్వం వహించాడు. ఈ చిత్ర టీజ‌ర్ ను నటి ప్రగ్యా జైస్వాల్ 2020 డిసెంబరు 22న విడుదలచేసింది. ఈ సినిమా 2021 ఫిబ్రవరి 5న విడుదలైంది.

## నటీనటులు - సినిమాలో పాత్ర పేరు
*షకలక శంకర్ - గోలి
*ప్రియ - శ్రీముఖి 
*అర్జున్ కళ్యాణ్
*రాజ్ స్వరూప్
*మధు
*స్వాతి
*అవంతిక
*హీనా
*రితిక చక్రవర్తి
*సంజన చౌదరి

## సాంకేతిక వర్గం
*దర్శకుడు : కుమార్ కోట
*కథ, డైలాగ్స్ : ఏలూరు శ్రీను
*నిర్మాతలు : లుకాలపు మధు, సోమేశ్ ముచ్చర్ల
*మ్యూజిక్ : పిఆర్ 
*బ్యానర్ : మణిదీప్ ఎంటర్టైన్మెంట్స్ 
*నిర్మాణ నిర్వాహణ : దత్తి సురేష్ బాబు
*పీఆర్ఓ : మేఘశ్యామ్, లక్ష్మీ నివాస్ 
*కెమెరామెన్ : ఫణింద్ర వర్మ అల్లూరి

## మూలాలు

వర్గం:తెలుగు హాస్య సినిమాలు
హర్షవర్థన్ (రాజకీయ నాయకుడు)

**హర్షవర్థన్‌** భారతదేశానికి చెందిన భారతీయ జనతా పార్టీ నాయకుడు. అతను  చాందినీ చౌక్ లోక్‌సభ నియోజకవర్గం నుండి ఎంపీగా 2014, 2019 ఎన్నికలలో గెలుపొందాడు.

## జననం & విద్యాభాస్యం
హర్షవర్థన్‌ 1954, డిసెంబరు 13న ఓం ప్రకాష్ గోయల్, స్నేహలత గోయల్ దంపతులకు ఢిల్లీలో జన్మించాడు. ఆయన పదవ తరగతి వరకు ఢిల్లీలోని హ్యాపీ స్కూల్ లో 1971లో చదివాడు. హర్షవర్ధన్ గణేష్ శంకర్ విద్యార్థి మెమోరియల్ మెడికల్ కాలేజీ, కాన్పూర్ యూనివర్సిటీ నుండి ఎంబిబిఎస్ పట్టా అందుకున్నాడు. అతను చిన్ననాటి నుండే రాష్ట్రీయ స్వయంసేవక్ సంఘ్ కార్యకర్తగా ఉన్నాడు.

## వైవాహిక జీవితం
హర్షవర్థన్‌కు భార్య నూతన్ గోయల్, ఇద్దరు కుమారులు మయాంక్ భారత్, సచిన్, ఒక కూతురు ఇనాక్షి ఉన్నారు.

## రాజకీయ జీవితం
హర్షవర్థన్‌ 1993లో, ఢిల్లీ అసెంబ్లీకి జరిగిన ఎన్నికల్లో కృష్ణానగర్ నియోజకవర్గం నుండి పోటీ చేసి ఎమ్మెల్యేగా గెలిచాడు. అప్పటి ప్రభుత్వంలో ఆయన రాష్ట్ర ఆరోగ్య శాఖ, విద్యశాఖ, న్యాయ శాఖ మంత్రిగా పనిచేశాడు.. హర్షవర్థన్‌ కృష్ణ నగర్ నియోజకవర్గం నుండి 1998, 2003, 2008 & 2013 ఎన్నికల్లో వరుసగా ఐదుసార్లు ఎమ్మెల్యేగా గెలిచాడు. 2014లో ఆయన ఢిల్లీ బిజెపి అధ్యక్షుడిగా నియమితుడయ్యాడు.

2014లో చాందిని చౌక్ పార్లమెంట్ నియోజకవర్గం నుండి బీజేపీ అభ్యర్థిగా పోటీ చేసి, మాజీ కేంద్ర మంత్రి కాంగ్రెస్ అభ్యర్థి కపిల్ సిబాల్ పై గెలిచాడు. ఆయన ఎన్.డి.ఏ ప్రభుత్వంలో నరేంద్ర మోడీ క్యాబినేట్ లో ఆరోగ్య & కుటుంబ సంక్షేమ శాఖ మంత్రిగా 2014 మే 26లో ప్రమాణ స్వీకారం చేపట్టాడు. ఆయనకు 2017లో కేంద్ర అటవీ & పర్యావరణ శాఖ మంత్రిఅనిల్ మాధవ్ దావే మృతి చెందడంతో హర్షవర్థన్‌కు ఆ శాఖల అదనపు బాధ్యతలు అప్పగించారు. 2019లో చాందిని చౌక్ పార్లమెంట్ నియోజకవర్గం నుండి బీజేపీ అభ్యర్థిగా పోటీ చేసి, కాంగ్రెస్ అభ్యర్థి జై ప్రకాష్ అగర్వాల్ పై 2,28,145 ఓట్ల మెజారిటీతో రెండవసారి గెలిచాడు. ఆయన 2019 మే 30న ఆరోగ్య & కుటుంబ సంక్షేమ శాఖ మంత్రిగా బాధ్యతలు స్వీకరించాడు. ఆయన 2019 మే 30 నుండి 7 జూలై 2021 వరకు కేంద్ర ఆరోగ్య మంత్రిగా పనిచేశాడు.

## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:ఢిల్లీ వ్యక్తులు
వర్గం:ఢిల్లీకి చెందిన పౌరులు
వర్గం:1954 జననాలు
వర్గం:ఢిల్లీ నుండి ఎన్నికైన లోక్‌సభ సభ్యులు
ఆర్.రాధ

**ఆర్.రాధ** భరతనాట్య కళాకారిణి. 
## విశేషాలు
ఈమె 1941, డిసెంబరు 31వ తేదీన ముంబైలో జన్మించింది. ఈమె మొదట వళువూర్ బి. రామయ్య పిళ్ళై వద్ద వళువూర్ బాణీలో భరతనాట్యం అభ్యసించింది. తరువాత వెంపటి చినసత్యం వద్ద కూచిపూడి నృత్యాన్ని నేర్చుకుంది. తరువాత ఆమె భరతనాట్యంలో శిక్షణను కొనసాగించి వళువూర్ బాణీ నృత్యంలో నైపుణ్యాన్ని సాధించింది. ఈమె తన సోదరీమణులు కమల, వాసంతితో కలిసి అనేక నృత్య ప్రదర్శనలు ఇచ్చింది. ఈమె తన సోదరీమణులతో కలిసి డ్వైట్ ఐసెన్‌హోవర్, ఎలిజబెత్ II, చౌ ఎన్ లై, మార్షల్ టిటో, జవహర్‌లాల్ నెహ్రూ, సర్వేపల్లి రాధాకృష్ణన్ వంటి వారి సమక్షంలో నృత్యం చేసింది. జపాన్, మలేసియా, ఐరోపా దేశాలలో తన సోదరీమణులతో కలిసి పర్యటించింది. తమిళ, కన్నడ, మలయాళ చిత్రాలలో నర్తకిగా పలు పాటలలో నటించింది. కమల రెండవ వివాహం చేసుకుని వీరికి దూరంగా వెళ్ళిపోయిన తర్వాత ఈమె వాసంతి జంటగా కొంతకాలం ప్రదర్శనలు ఇచ్చారు. ఈమె రూపొందించిన త్యాగరాజ "నౌకాచరిత్రం" నృత్య రూపకం అనేక ప్రదర్శనలు పొంది దూరదర్శన్‌లో ప్రసారమయ్యింది. డి.వి.డిగా కూడా విడుదలయ్యింది. 

ఈమె ప్రదర్శనలు ఇవ్వడమే కాకుండా అనేక ప్రాజెక్టులు చేపట్టి వళువూర్ పరంపరపై అనేక నృత్య కార్యక్రమాలను శృతి ఫౌండేషన్, చెన్నై కోసం, ఢిల్లీ దూరదర్శన్ కోసం రికార్డు చేసింది. భారతదేశంలోను, విదేశాలలోను అనేక వర్క్‌షాపులు, సెమినార్లు, ప్రసంగాలు చేసింది. ఈమె పుష్పాంజలి అనే నృత్యపాఠశాలను స్థాపించి అనేక మందికి వళువూర్ బాణీలో భరతనాట్యం నేర్పించింది.

## సినిమా రంగం

## పురస్కారాలు

ఈమెను దేశవిదేశాలలోని అనేక సాంస్కృతిక సభలు సత్కరించాయి. 2003లో అమెరికాలోని భైరవి ఇండియన్ ఫైన్‌ ఆర్ట్స్ సొసైటీ "నృత్య రత్నాకర" బిరుదుతో సన్మానించింది. 2005లో ఈమెకు భరతనాట్యంలో సంగీత నాటక అకాడమీ అవార్డు లభించింది.

## మూలాలు

వర్గం:1941 జననాలు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కన్నడ సినిమా నటీమణులు
వర్గం:భరతనాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:నాట్యాచార్యులు
ముంబై సాగా

**ముంబై సాగా** 2021లో విడుదలైన హిందీ చిత్రం. ఈ సినిమాలో జాన్ అబ్రహం, ఇమ్రాన్ హష్మీ, సునీల్ శెట్టి, కాజల్ అగర్వాల్ ప్రధాన పాత్రల్లో నటించారు. ఈ చిత్రం 2021, మార్చి 19న విడుదలైంది. అమెజాన్ ప్రైమ్ ఓటీటీలో 2021 ఏప్రిల్ 27న విడుదలైంది.

## నటీనటులు - సినిమాలో పాత్ర పేరు
*జాన్ అబ్రహం - అమర్త్య రావు నాయక్ 
*ఇమ్రాన్ హష్మి - ఇన్స్పెక్టర్ విజయ్ సావర్కర్
*కాజల్ అగర్వాల్ - సీమ రావు నాయక్, అమర్త్య రావు భార్య
*రోహిత్ రాయ్ - జయకర్ "బాబా" షిండే, అమర్త్య రావు నాయక్ నమ్మకస్తుడిగా 
*అంజనా సుఖాని - సోనాలి ఖైతాన్ 
*మహేష్ మంజ్రేకర్ - భావ్
*ప్రతీక్ బబ్బర్ - అర్జున్ రావు నాయక్, అమర్త్య తమ్ముడిగా 
*సునీల్ శెట్టి - మురళి శంకర్ (అతిధి పాత్రలో) 
*గుల్షన్ గ్రోవర్ - నారి ఖాన్ 
*అమోల్ గుప్తే- గైటోందే
*ఆకాష్ ఖురానా - సునీల్ తండ్రి
*సమీర్ సోని - సునీల్ ఖైతాన్, సోనాలి భర్తగా
*రాజేంద్ర గుప్త - నాయక్, అమర్త్య రావు తండ్రి 
*షాద్ రంధావా - జగన్నాథ్, అమర్త్య గ్యాంగ్ లో మనిషి 
*వివాన్ పరాశర్ - సదాశివ్ 
*ఇవన్ సిల్వెస్టర్ - జర్నలిస్ట్ సంజయ్ 
*తితి రాజ్ - నీలం రావు నాయక్ (అర్జునరావు భార్య)
*రోహిత్ కదూ దేశముఖ్
* యో యో హనీ సింగ్ - "షోర్ మాచెగా" పాటలో 
*హోమీ ఢిల్లీవాలా - "షోర్  మాచెగా " పాటలో
* శృతి సిన్హా - "షోర్ మాచెగా" పాటలో

## మూలాలు

వర్గం:2021 సినిమాలు
వర్గం:హిందీ సినిమాలు
నవాజుద్దీన్ సిద్ధికి

**నవాజుద్దీన్ సిద్ధికి** భారతదేశానికి చెందిన సినిమా నటుడు. ఆయన నేషనల్ స్కూల్ అఫ్ డ్రామా పూర్వ విద్యార్థి.

## జననం & విద్యాభాస్యం
నవాజుద్దీన్ సిద్ధికి 1974, మే 19న ఉత్తర ప్రదేశ్ రాష్ట్రంలోని, ముజాఫ్ఫార్ నగర్, బుధానలో జన్మించాడు. ఆయన తల్లి తండ్రులకు ఎనిమిది మంది సంతానంలో సిద్ధికి పెద్దవాడు. ఆయన బాల్యమంతా ఉత్తరాఖండ్లో గడిచింది.

సిద్దికీ హరిద్వార్ లోని గురుకుల్ కాంగ్రి విశ్వవిద్యాలయం నుండి బిఎస్సి పూర్తి చేశాడు. కొన్నాళ్లు వడోదరలో కెమిస్ట్ గా పనిచేసి, కొత్త ఉద్యోగ ప్రయత్నంలో భాగంగా ఢిల్లీకి వెళ్ళాడు. అక్కడ ఒక నాటకం చూశాక ఆయనకు నేతపై ఆసక్తి కలిగింది. ఢిల్లీలోని నేషనల్ స్కూల్ అఫ్ డ్రామాలో అడ్మిషన్ పొందాడు. ఆయన అక్కడ తన మిత్రుల నాటక సంస్థల్లో దాదాపు 10 నాటకాల్లో నటించాడు.

## సినీ ప్రస్థానం
సిద్ధికి 1999లో నేషనల్ స్కూల్ అఫ్ డ్రామాలో కోర్స్ పూర్తయ్యాక టివి సీరియల్స్ అవకాశాల కోసం ముంబైకు వెళ్ళాడు. ఆయన 1999లో అమీర్ ఖాన్ హీరోగా వచ్చిన 'సర్ఫారోష్' చిత్రం ద్వారా సినీరంగంలోకి వచ్చాడు.

* పాన్ సింగ్ తోమర్
*తీన్ (2016)
*పేట
*హీరోపంతీ 2
*టికు వెడ్స్ షేరు
* సైంధవ్
* గ్యాంగ్స్ ఆఫ్ వస్సేపూర్
* ఫోటోగ్రాఫ్

## గాయకుడిగా
నవాజుద్దీన్ సిద్ధికి తొలిసారి 'బోలె చుడియాన్' చిత్రంలో పాట పాడి గాయకుడిగా మారాడు.

## మూలాలు

వర్గం:హిందీ సినిమా నటులు
వర్గం:హిందీ సినిమా ప్రతినాయకులు
వర్గం:1974 జననాలు
ఎస్.నర్మద

**ఎస్.నర్మద** భరతనాట్య కళాకారిణి, నాట్య గురువు.
## విశేషాలు
ఈమె 1942, సెప్టెంబరు 22న బెంగళూరులో జన్మించింది. ఈమె వి.ఎస్.కౌశిక్ వద్ద మొదట నాట్యాన్ని అభ్యసించింది. తరువాత కె.పి.కిట్టప్ప పిళ్ళై వద్ద 18 సంవత్సరాలు తంజావూరు బాణీలో భరతనాట్యాన్ని అభ్యసించింది. ఈమె దేశవిదేశాలలో తన కళ గురించి అనేక ప్రదర్శనాపూర్వక ప్రసంగాలను చేసింది.
అనేక డాక్యుమెంటరీలలోను, సినిమాలలోను భాగస్వామ్యం వహించింది. 

ఈమె 1978లో బెంగళూరులో తన తల్లి పేరు మీద శకుంతలా నృత్యాలయ అనే డాన్స్ స్కూలును ప్రారంభించింది. ఈమె అనేక మందికి భరతనాట్యంలో శిక్షణను ఇచ్చింది. ఈమె వద్ద భరతనాట్యం నేర్చుకున్న వారిలో మంజు భార్గవి, లక్ష్మీ గోపాలస్వామి, సత్యనారాయణరాజు, నిరుపమ రాజేంద్ర, మాలతీ అయ్యంగార్, ప్రవీణ్, అనూరాధ విక్రాంత్ మొదలైన వారున్నారు. 

## అవార్డులు
* సంగీత నాటక అకాడమీ అవార్డు (2006)
* శాంతల అవార్డు - కర్ణాటక ప్రభుత్వం
* కర్ణాటక సంగీత నృత్య అకాడమీ అవార్డు (1998)
* రాజ్యోత్సవ ప్రశస్థి (1996) - కర్ణాటక ప్రభుత్వం
* బెస్ట్ టీచర్ అవార్డు (1992) - మద్రాసు సంగీత అకాడమీ
* బెస్టో అవార్డ్ - కర్ణాటక కల్చరల్ అసోసియేషన్, కాలిఫోర్నియా
## మరణం
ఈమె 2007, మార్చి 30వ తేదీన తన 65 యేళ్ళ వయసులో గుండెపోటుతో బెంగళూరులో మరణించింది. 

## మూలాలు

వర్గం:1942 జననాలు
వర్గం:భరతనాట్య కళాకారులు
వర్గం:నాట్యగురువులు
వర్గం:సంగీత నాటక అకాడమీ అవార్డు గ్రహీతలు
వర్గం:2007 మరణాలు
సాయి బాలాజీ

**సాయి బాలాజీ** తెలుగు సినిమా దర్శకుడు. శ్రీహరి నటించిన శివాజీ, ‘ఒరేయ్ తమ్ముడు చిత్రాలలకు, ఉదయ్ కిరణ్ నటించిన ‘జై శ్రీరామ్ (2013 సినిమా)’ చిత్రాలకు దర్శకత్వం వహించాడు.
 
## జననం
సాయి బాలాజీ 1974లో ఆంధ్రప్రదేశ్ రాష్ట్రం, చిత్తూరు జిల్లా, తిరుపతి దగ్గరలోని అలమేలు మంగాపురం గ్రామంలో జన్మించాడు.

## సినీ ప్రస్థానం
చెన్నైలో తెలుగు సినీ పరిశ్రమ ఉన్నప్పుడే సాయిబాలాజీ సినీరంగానికి వచ్చి దర్శకుడు రవిరాజా పినిశెట్టి వద్ద దర్శకత్వ శాఖలో చేరి ‘పెదరాయుడు’, ‘బంగారు బుల్లోడు’,  ‘చంటి’ వంటి చిత్రాలకు పని చేశాడు. ఆయన అంజనా ప్రొడక్షన్స్ లో దర్శక, రచనా శాఖలో పనిచేశాడు. అంజనా ప్రొడక్షన్స్ లో చిరంజీవి నటించిన ‘బావగారూ బాగున్నారా?’ చిత్రానికి కథ, స్క్రీన్ ప్లే అందించాడు.

ఆయన 2000లో శ్రీహరి హీరోగా నటించిన శివాజీ చిత్రానికి తొలిసారి దర్శకత్వం వహించాడు. 2001లో ఒరేయ్ తమ్ముడు, 2013లో ఉదయ్ కిరణ్ చివరగా నటించిన జై శ్రీరామ్ చిత్రాలకు దర్శకత్వం వహించాడు. ‘సిరి’, ‘అపరంజి’, ‘హాలాహలం’ లాంటి పలు టీవీ సీరియల్స్ కు దర్శకత్వం వహించాడు. ఆయన తెలుగు సినీదర్శకులు కృష్ణవంశీ, వై.వి.ఎస్.చౌదరి రూపొందించిన సినిమాలకు కథా విభాగంలో కీలకపాత్ర పోషించాడు.

## మరణం
సాయిబాలాజీ హైదరాబాదు గచ్చిబౌలిలోని టిమ్స్ ఆస్పత్రిలో కరోనాతో చికిత్సపొందుతూ 2021, ఏప్రిల్ 26న మరణించాడు.

## మూలాలు

వర్గం:1974 జననాలు
వర్గం:2021 మరణాలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:చిత్తూరు జిల్లా వ్యక్తులు
వర్గం:కరోనా వ్యాధి మరణాలు
సేవకుడు (2013 సినిమా)

**సేవకుడు**, 2013 జనవరి 4న విడుదలైన తెలుగు సినిమా. శ్రీ వెంకట రమణ ఆర్ట్ ప్రొడక్షన్స్ స్టూడియో బ్యానరులో ముత్తినేని సత్యనారాయణ నిర్మించిన ఈ సినిమాకు వి. సముద్ర దర్శకత్వం వహించాడు. ఇందులో శ్రీకాంత్, ఛార్మి కౌర్ నటించగా శ్రీకాంత్ దేవా సంగీంతం అందించాడు. ఇది 2014లో తమిళంలో *ఇని ఓరు విధి సీవోమ్*గా విడుదలైంది.

## నటవర్గం

* శ్రీకాంత్ (సూర్య)
* ఛార్మీ కౌర్ 
* నాజర్ (రామచంద్రయ్య)
* ప్రదీప్ రావత్ (బలరామ్ జాదు)
* ఎం.ఎస్. నారాయణ (నారాయణ)
* బ్రహ్మానందం (బ్రహ్మి)
* ఆహుతి ప్రసాద్
* మంజుల ఘట్టమనేని (మంజుల)
* చిట్టిబాబు
* చలపతిరావు
* విజయచందర్
* హేమ
* దాసన్న
* జెన్నీ
* శివాజీ రాజా
* తిరుపతి ప్రకాష్
* శ్రీనివాసరెడ్డి
* సంగీత
* సత్తన్న
* కృష్ణ (కృష్ణ ప్రసాద్ - అతిథి పాత్ర)

## నిర్మాణం
2010లో శ్రీకాంత్, విమలా రామన్ ప్రధాన పాత్రలలో ఈ సినిమా ప్రారంభించబడింది. కొన్ని కారణాల వల్ల రామన్ స్థానంలో ఛార్మీ కౌర్ తీసుకున్నారు. షూటింగ్ ఆలస్యం కారణంగా ఈ సినిమా 2013లో విడుదలైంది. ఇందులో అతిథి పాత్రలను పోషించడానికి మంజుల ఘట్టమనేని, కృష్ణ అంగీకరించారు.

## పాటలు
ఈ సినిమాకు శ్రీకాంత్ దేవా సంగీతం అందించాడు. అభినయ శ్రీనివాస్, గురుచరణ్. తైదల బాపు, ఈశ్వర్ తేజ, విష్ణువర్మ పాటలు రాశారు.

# అబ్బాయి ఆంధ్రా మిర్చి (రచన: అభినయ శ్రీనివాస్, గనం: రంజిత్, శ్రావ్య)
# ఆ దేవుడు పుట్టించాడు (రచన: తైదల బాపు, గానం: హరీష్ రాఘవేంద్ర, చిన్మయి శ్రీపాద)
# గుడ్డు గుడ్డు (రచన: అభినయ శ్రీనివాస్, గానం: ఎస్.పి. బాలసుబ్రహ్మణ్యం)
# మగధీరుల్లోనా మహాజాతకుడమ్మో (రచన: గురుచరణ్, గానం: కార్తీక్, అనురాధ శ్రీరామ్)
# అడుగడుగో సేవకుడు (రచన: ఈశ్వర్ తేజ, విష్ణుశర్మ, గానం: మనో)

## విడుదల
ఈ సినిమా 2012 ఫిబ్రవరిలో విడుదలకావాల్సి ఉండగా, 2013 జనవరిలో విడుదలైంది. టైమ్స్ ఆఫ్ ఇండియా ఈ సినిమాకి 1.5/5 రేటింగ్ ఇచ్చింది. న్యూస్ 18 ఈ సినిమాకి మిశ్రమ స్పందన రాసింది.

## మూలాలు

## బయటి లింకులు
* 

వర్గం:తెలుగు కుటుంబకథా సినిమాలు
వర్గం:ఘట్టమనేని కృష్ణ నటించిన సినిమాలు
వర్గం:శ్రీకాంత్ నటించిన సినిమాలు
వర్గం:నాజర్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:చలపతి రావు నటించిన సినిమాలు
వర్గం:శివాజీ రాజా నటించిన సినిమాలు
వర్గం:విజయ్ చందర్ నటించిన సినిమాలు
ఆనంద్ శర్మ

**ఆనంద్ శర్మ** భారతదేశానికి చెందిన రాజకీయ నాయకుడు. ఆయన భారత జాతీయ కాంగ్రెస్ నాయకుడు, మాజీ కేంద్ర మంత్రి. ఆయన ప్రస్తుతం రాజ్యసభలో ఉప ప్రతిపక్ష నాయకుడిగా ఉన్నాడు.

## నిర్వహించిన భాద్యతలు
* 1984–86 సభ్యుడు, పార్లమెంట్ పిటిషన్స్ కమిటీ రాజ్య సభ 
* 1985–88 సభ్యుడు, లోక్ పాల్ బిల్ పార్లమెంట్ కమిటీ 
* 1986–89 నామినేటెడ్ రాజ్య సభ చైర్మన్ ప్యానల్ స్పీకర్
* 2004 ఏప్రిల్ హిమాచల్ ప్రదేశ్ నుండి రాజ్య సభకు ఎన్నిక 
* ఆగస్టు. 2004 – జనవరి. 2006 సభ్యుడు పార్లమెంటరీ స్టాండింగ్ కమిటీ - డిఫెన్సె
* 2004 అక్టోబరు – 2006 జనవరి భారత విదేశాంగ శాఖ మంత్రి 
* 2006 జనవరి 29 – 2009 మే 22  విదేశాంగ శాఖ సహాయ మంత్రి
* 2009 మే 22 – 2014 మే 20 పరిశ్రమ శాఖ మంత్రి 
* 2010 జూలై రాజస్థాన్ నుండి రాజ్యసభకు ఎన్నిక, రాజీనామా 2016 మార్చి 7
* 2011 జూలై 12 – కేంద్ర జౌళి శాఖ మంత్రి (అదనపు బాధ్యతలు)
* 2016 మార్చి 14 రాజస్థాన్ నుండి రాజ్యసభకు ఎన్నిక

## మూలాలు

వర్గం:భారత జాతీయ కాంగ్రెస్ నాయకులు
వర్గం:రాజ్యసభ సభ్యులు
వర్గం:1953 జననాలు
వర్గం:హిమాచల్ ప్రదేశ్ రాజకీయ నాయకులు
బొంభాట్

బొంభాట్, 2020 డిసెంబరు 3న విడుదలైన తెలుగు సైన్స్ ఫిక్షన్ సినిమా. సుచేతా డ్రీమ్‌వర్క్స్ ప్రొడక్షన్స్ బ్యానర్‌లో విశ్వస్ హన్నూర్కర్ నిర్మించిన ఈ సినిమాకు రాఘవేంద్ర వర్మ దర్శకత్వం వహించాడు. సినీ దర్శకుడు కె. రాఘవేంద్రరావు సమర్పణలో వచ్చిన ఈ సినిమాలో సాయి సుశాంత్ రెడ్డి, చాందిని చౌదరి, సిమ్రాన్ చౌదరి నటించగా,  జోష్. బి సంగీతాన్ని అందించాడు. డైరెక్టుగా ఇది అమెజాన్ ప్రైమ్ వీడియోలో విడుదలయింది.

## కథా సారాంశం
పుట్టడంతోనే దురదృష్టాన్ని తన వెంట తెచ్చుకున్న విక్కి (సుశాంత్ రెడ్డి) ని ముట్టుకుంటే ఆ దురుదృష్టం తమకు కూడా వస్తుందని భావించి అతడి తల్లిదండ్రులు, ఫ్రెండ్స్, చుట్టుపక్కన జనాలు అందరూ తనని దూరం పెడతుంటారు. మాట్లాడడానికి కూడా ఎవరూ లేకపోవడంతో ఒక సైంటిస్ట్ (శిశిర్ శర్మ) తో పరిచయం చేసుకొని, అతనితో మాట్లాడుతుంటాడు. ఇంతలో సైంటిస్ట్ చనిపోవడంతో, అతని కూతురు మాయ (సిమ్రాన్ చౌదరి) ను చూసుకోవాల్సిన బాధ్యత విక్కీపై పడుతుంది. గర్ల్ ఫ్రెండ్ చైత్ర (చాందిని చౌదరి) తో విక్కీకి ఉన్న సమస్యలను తీర్చుతున్న సమయంలో మరో మ్యాడ్ సైంటిస్ట్ (మకరంద్ దేశ్ పాండే) వీరి జీవితంలోకి వస్తాడు. ఆ తరువాత విక్కీ లైఫ్ కి మరిన్ని సమస్యలు ఎదురవుతాయి. మాయ అసలు కథ ఏమిటి? ఆమె వెనుక ఈ మ్యాడ్ సైంటిస్ట్ ఎందుకు పడుతున్నాడు అనేది మిగతా కథ.

## నటవర్గం
* సాయి సుశాంత్ రెడ్డి (విక్కీ)
* చాందిని చౌదరి (చైత్ర)
* సిమ్రాన్ చౌదరి (మాయ)
* ప్రియదర్శి పులికొండ (కరణ్)
* శిశిర్ శర్మ (మాయ తండ్రి ప్రొఫెసర్ ఆచార్య)
* మకరంద్ దేశ్‌పాండే (మ్యాడ్ సైంటిస్ట్‌)
* వినీత్ కుమార్ (దాదా)
* తనికెళ్ళ భరణి (విక్కీ తండ్రి వరహామూర్తి)
* హేమ (విక్కీ తల్లి కుమారి)
* ఫిష్ వెంకట్ (దాదా అనుచరుడు)
* ప్రమోదిని (మాయ తల్లి)
* ధన్వి (చిన్నప్పటి మాయ)
* సిల్లీ మాంక్స్ సంజయ్ (చైత్ర తండ్రి)
* రమదేవి (చైత్ర అమ్మమ్మ)

## పాటలు
ఈ సినిమాకు జోష్. బి సంగీతం అందించాడు. పాటలు లహరి మ్యూజిక్‌ ద్వారా విడుదలయ్యాయి.

## స్పందన
*[[ఇండియన్ ఎక్స్‌ప్రెస్|ది ఇండియన్ ఎక్స్‌ప్రెస్‌కు]]* పత్రికకు చెందిన మనోజ్ కుమార్ ఈ సినిమాకు 1/5 రేటింగ్ ఇచ్చాడు. "డ్రామా లేదా లాజిక్‌లకు అందని సైన్స్ ఫిక్షన్ చిత్రం" అని రాశాడు. హిచ్కాక్ "ఎక్కడ నాటకం ప్రారంభమవుతుందో అక్కడ తర్కం ముగుస్తుంది" అన్న మాటలను సాకుగా "తర్కానికి అందని పూర్తిగా అర్ధంలేని సినిమాను రూపొందించారని కుమార్ అభిప్రాయపడ్డాడు.

"ఇది సైన్స్ కాదు. మందకొడిగా సాగిన కథ" అని *[[ది హిందూ]]* పత్రికకు చెందిన సంగీత దేవి రాసింది. *ది న్యూస్ మినిట్* పత్రికకు చెందిన జాహ్నవి రెడ్డి ఈ సినిమాకు 2/5 రేటింగ్ ఇచ్చింది.

## మూలాలు

## బయటి లింకులు

*
సైబర్ జాగృతి

**సైబర్ జాగృతి ( Cyber Jagrithi )** అనేది లాభాపేక్షలేని సైబర్ నేరాలు, భద్రతల గురించి శోధించే  భారతీయ స్వచ్ఛంద సంస్థ. సైబర్ జాగృతి సేఫ్టీ ఫౌండేషన్ అనేది భారత ప్రభుత్వంలో నమోదు చేయబడిన" సెక్షన్ -8 "క్రింద లాభాపేక్షలేని సంస్థ.

## లక్ష్యం
సైబర్ జాగృతి అనేది ఇంటర్నెట్ భద్రత, డిజిటల్ మాధ్యమంల గురించి సరైన ఉపయోగం గురించి కమ్యూనిటీలు, విద్యాసంస్థలు, కార్పొరేట్ సంస్థలలో అవగాహన కల్పించడానికి ఏర్పాటు చేయబడిన సంస్థ.

## చరిత్ర
సైబర్ జాగృతిని రూపేష్ మిట్టల్ 2019 లో స్థాపించారు.  ఐఐటి ఢిల్లీ కార్యక్రమంలో ఇంటర్నేషనల్ కాన్ఫెడరేషన్ ఆఫ్ ఎన్జిఓ చేత ఐక్యరాజ్యసమితి భాగస్వామ్యంతో కర్మవీర్ చక్ర అవార్డు లభించింది.

## కార్యక్రమాలు
సైబర్‌క్రైమ్ ఇంటర్నెట్, కంప్యూటర్ లేదా ఇతర డిజిటల్ మార్గాలను కలిగి ఉంటుంది, సైబర్ జాగృతి విద్యార్థులు, కుటుంబాలు, సంఘాలు, సమాజంలో నివారణ జోక్య నైపుణ్యాలతో సైబర్ క్రైమ్ను  తగ్గించడానికి అవగాహన పెంచడం లక్ష్యంగా పెట్టుకున్నారు.

### సైబర్ వకీల్
సైబర్ జాగృతి ఫౌండేషన్ నిర్వహించిన ఆన్‌లైన్ అవగాహన ప్రచారం సైబర్ వకీల్. సైబర్ అవేర్‌నెస్ మాసాన్ని జరుపుకునే ఈ కార్యక్రమాన్ని 2020 అక్టోబరులో నిర్వహించారు.   2020. ఈ కార్యక్రమంలో ముఖ్య వక్తలు మిస్టర్ జయేష్ రంజన్ (IAS), ప్రొఫెసర్ వి.బాలకిస్తారెడ్డి, డి.  రూపా, మిస్టర్ బ్రిజేష్ సింగ్ (ఐపిఎస్), అమిత్ దుబే.

## బాహ్య లింకులు
* https://cybervakeel.cyberjagrithi.com/ 

## మూలాలు

వర్గం: భారతదేశంలోని హైదరాబాద్ కేంద్రంగా ఉన్న సంస్థలు
వర్గం: భారతదేశంలో సైబర్ క్రైమ్
వర్గం: భారతదేశంలో ఉన్న లాభాపేక్షలేని సంస్థలు
వర్గం: తెలంగాణలో 2019 స్థాపనలు
మహమ్మదాబాద్ మండలం

మహమ్మదాబాద్ **మండలం,** తెలంగాణ రాష్ట్రం, మహబూబ్ నగర్ జిల్లా, మహబూబ్ నగర్ రెవెన్యూ డివిజను పరిధికి చెందిన మండలం. మహమ్మదాబాద్ గ్రామం కొత్త మండలంగా ఏర్పడక ముందు గండీడ్ మండల పరిధిలో ఉంది. గండీడ్ మండలం లోని 10 గ్రామాలతో కొత్తగా ఏర్పడిన మహమ్మదాబాద్ మండలం పరిధిలో చేరాయి. ఇది 2021 ఏప్రిల్ 24 నుండి నూతన మండలంగా ప్రభుత్వం ప్రకటించింది. 2016 లో చేసిన తొలి పునర్వ్యవస్థీకరణలో కాకుండా ఆ తరువాత నుండి 2021 వరకూగల మధ్య కాలంలో కొత్తగా ఏర్పాటు చేసిన మండలాల్లో ఇది ఒకటి. ఇందులో 10 రెవెన్యూ గ్రామాలున్నాయి.నిర్జన గ్రామాలు లేవు. ప్రస్తుతం ఈ మండలం మహబూబ్ నగర్ రెవెన్యూ డివిజనులో భాగం. మండల కేంద్రం మహమ్మదాబాద్.

## 2021 లో ఏర్పడిన మండలం
2016 పునర్వ్యవస్థీకరణలో రంగారెడ్డి జిల్లా, పరిగి రెవెన్యూ డివిజను నుండి 28 గ్రామాలతో మహబూబ్​నగర్​ జిల్లాలో చేరిన గండీడ్ మండలం నుండి 10 గ్రామాలను విడగొట్టుట ద్వారా 2021 ఏప్రిల్ 24 ఈ మండలం ఏర్పడింది. ఇది మహబూబ్​నగర్ రెవెన్యూ డివిజను పరిధిలో భాగం.

## మండలం లోని గ్రామాలు
### రెవెన్యూ గ్రామాలు
# నంచెర్ల
# గాదిర్యాల్
# చౌదర్‌పల్లి
# మంగంపేట్
# ముకర్లాబాద్
# జూలపల్లి
# అన్నారెడ్డిపల్లి
# లింగయపల్లి
# మహమ్మదాబాద్ 
# సంగాయపల్లి
## మూలాలు

## వెలుపలి లంకెలు

వర్గం:2021 లో ఏర్పాటైన తెలంగాణ మండలాలు
ఫ్యాషన్ డిజైనర్ సన్నాఫ్ లేడీస్ టైలర్

**ఫ్యాష‌న్ డిజైన‌ర్ స‌న్నాఫ్ లేడీస్ టైల‌ర్** 2017లో వచ్చిన తెలుగు సినిమా. మధుర శ్రీధర్ రెడ్డి నిర్మించిన ఈ చిత్రానికి వంశీ దర్శకత్వం వహించగా మణిశర్మ సంగీతం అందించాడు. సుమంత్ అశ్విన్, అనీషా అంబ్రోస్‌, మానస, మనాలి రాథోడ్‌ హీరో హీరోయిన్లుగా నటించారు. ఈ సినిమా 2017, జూన్ 2న విడుద‌ల అయ్యింది.

## కథ
గోదావరి జిల్లాల్లోని పాలకొల్లు అనే ఊరిలో ఒకప్పుడు బాగా ఫెమస్ అయిన లేడీస్ టైలర్ సుందరం కొడుకు గోపాళం (సుమంత్‌ అశ్విన్‌) తన తండ్రి వృత్తినే కొనసాగిస్తూ సొంతంగా బట్టల కొట్టు పెట్టి ఎప్పటికైనా పెద్ద ఫ్యాషన్ డిజైనర్ అవ్వాలని కలలు కంటుంటాడు. ఇంతలో కోట్ల మందిలో ఒక్కడికి ఉండే మన్మథ రేఖ తన అరచేతిలో ఉందని తెలుసుకున్న గోపాళం దాన్ని ఉపయోగించుకుని తన కలల్ని నెరవేర్చుకోవాలని అదే ఊరిలో ఉండే ముగ్గురమ్మాయిల్ని వలలో వేసుకుంటాడు. అలా ఆ ముగ్గురి జీవితాల్లోకి ప్రవేశించిన గోపాళం ఏం చేశాడు ? వారి వలన అతని జీవితం ఎలాంటి మలుపులు తిరిగింది ? చివరికి ఏమైంది ? అనేదే ఈ సినిమా కథ.

## నటీనటులు
*సుమంత్ అశ్విన్ - గోపాలం 
*అనీషా ఆంబ్రోస్‌ - మహాలక్ష్మి 
*మనాలి రాథోడ్‌ - అమ్ములు 
*మానస హిమవర్ష - రాణి 
*కృష్ణుడు - శ్యామల్ రావు 
*కృష్ణ భగవాన్ - పాపారావు 
*రాఘవేంద్ర రాజ్ - పండు 
*శివ - సత్తిగాడు
*డా.కోయ కిషోర్ - మలయాళ డాక్టర్

## సాంకేతిక వర్గం
*మాటలు: కళ్యాణ్ రాఘవ పసపుల
*మూలా కథ: మధుర శ్రీధర్ రెడ్డి 
*రచన సహకారం సుమన్ కృష్ణ, అశ్విన్ బుదిరాజు
*కోరియోగ్రఫీ: స్వర్ణ 
*పాటలు: చైతన్య ప్రసాద్, శ్రీవల్లి, శ్రీమణి
*సంగీతం: మణిశర్మ 
*ఫైట్ మాస్టర్: డ్రాగన్ ప్రకాష్ 
*ఆర్ట్: డి.వై.సత్యనారాయణ 
*నిర్మాత: మధుర శ్రీధర్ రెడ్డి 
*దర్శకత్వం: వంశీ

## మూలాలు

వర్గం:2017 తెలుగు సినిమాలు
వర్గం:తెలుగు హాస్య సినిమాలు
వర్గం:వంశీ దర్శకత్వం వహించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:కృష్ణ భగవాన్ నటించిన సినిమాలు
ఇదే మా కథ

**'ఇదే మా కథ** రోడ్ జర్నీ నేపథ్యంలో తెరకెక్కుతున్న తెలుగు సినిమా. శ్రీమతి మనోరమ సమర్పణలో గురప్ప పరమేశ్వర ప్రొడక్షన్స్ పతాకంపై రూపొందుతున్న ఈ సినిమాలో సుమంత్ అశ్విన్, శ్రీకాంత్‌, భూమిక చావ్లా, తాన్యా హోప్ కీలక పాత్రల్లో నటిస్తున్నారు. గురు పవన్‌ దర్శకత్వం వహించాడు. ఈ చిత్రానికి సంబంధించిన 'నీ మాటే వింటుంటే... నీతోనే నేనుంటే..అంటూ సాగే పాటను 2021 మార్చి 2 న విడుదల చేశారు. ఈ చిత్రాన్ని 2021 మార్చి 19న విడుదల చేయాలనుకున్నారు, కోవిడ్ నేపథ్యంలో విడుదలను వాయిదా వేశారు.

## కథ
ప్రపంచంలోని చాలా మంది వ్యక్తులు తమ కలల గమ్యస్థానానికి వెళ్లాలనే కోరిక ఉంటుంది. కానీ, వారిలో చాలా మంది జీవించడంలో విఫలమవుతుంటారు. రాయల్ ఎన్‌ఫీల్డ్ బైక్‌తో సాధారణ భావోద్వేగ అనుబంధాన్ని కలిగి ఉన్న వివిధ వయసులకు సంబంధించిన నలుగురి అపరిచితుల కథ ఇది. వీరంతా అసమానతలను దాటి వారి జీవిత ప్రయాణాన్ని ప్రారంభించి ఏం తెలుసుకున్నారనేది? ఈ సినిమా కథ.

## నటీనటులు \ సినిమాలోని పాత్ర పేరు

*శ్రీకాంత్ - మహేంద్ర 
*సుమంత్ అశ్విన్ - అజయ్ 
*భూమిక చావ్లా - లక్ష్మి 
*తాన్యా హోప్ - మేఘన
*శ్రీకాంత్‌ అయ్యంగార్‌
*సుబ్బరాజు
*సప్తగిరి
*శ్రీజిత ఘోష్‌
*భద్రం
*సంధ్య జనక్ 
*పృథ్విరాజ్ 
*జోష్ రవి
*త్రివిక్రమ్ సాయి
*సాత్విక్ వర్మ

## సాంకేతిక వర్గం
*నిర్మాత: జి.మహేష్‌
*కథ, స్క్రీన్ ప్లే, దర్శకత్వం: గురు పవన్ 
*సంగీతం: సునీల్‌ కశ్యప్
*ఎగ్జిక్యూటివ్‌ ప్రొడ్యూసర్‌: ఎల్‌. చిరంజీవి
*బ్యానర్ : గురప్ప పరమేశ్వర ప్రొడక్షన్స్‌
*సినిమాటోగ్రాఫ‌ర్ సి. రామ్ ప్ర‌సాద్‌
*ఆర్ట్ డైరెక్ట‌ర్: జెకె మూర్తి 
*ఎడిట‌ర్: జునైద్ సిద్దికి
*కొరియోగ్రాఫ‌ర్: ఆనీ మాస్ట‌ర్‌
*ఫైట్స్ : పృథ్విరాజ్ 
*పిఆర్ఓ : వంశీ శేఖర్

## మూలాలు

## బయటి లింకులు
* 

వర్గం:2021 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:శ్రీకాంత్ నటించిన సినిమాలు
వర్గం:భూమిక నటించిన సినిమాలు
అర్ధ శతాబ్దం

***అర్ధ శతాబ్దం,*** ప్రేమ కోసం జరిగే పోరాటంతో పాటు రాజకీయాలు, కులాల మధ్య జరిగిన వివాదాల నేపథ్యంలో 2003లో జరిగిన యథార్థ సంఘటన ఆధారంగా నిర్మించిన తెలుగు సినిమా. ఈ సినిమా ట్రైలర్ ను 2021 జూన్ 2 న హీరో నాని  విడుదల చేశాడు. ఈ సినిమాలోని "ఏ కన్నులు చూడనీ" పాటను ఫిబ్రవరి 12న, "మెరిసేలే మెరిసేలే మిలమిల" పాటను 2021 జూన్ 5 న విడుదల చేశారు. సినిమా 2021 జూన్ 11 న ఆహాపై విడుదలయ్యింది.
## కథ
కృష్ణ (కార్తీక్‌ రత్నం) చదువు పూర్తి చేసి, ఊళ్లో ఎలక్ట్రీషియన్‌గా పని చేస్తుంటాడు.ఎప్పటికైనా దుబాయ్‌ వెళ్లి బాగా సంపాదించి, తల్లిని, చెల్లిని బాగా చూసుకోవాలని అతని కోరిక. ఆయనకు అదే గ్రామానికి చెందిన మాజీ నక్సలైట్‌ రామన్న(సాయికుమార్‌) కూతురు  చిన్నప్పటి నుంచి తనతో పాటు చదువుకున్న పుష్ప(కృష్ణ ప్రియ)ను ప్రేమిస్తుంటాడు. తన మనసులోని మాటను పుష్పతో చెప్పాలని చాలా రకాలుగా ప్రయత్నిస్తాడు. అదే టైంలో 15 రోజుల్లో తనకి దుబాయ్ వెళ్లే అవకాశం  వస్తుంది. దాంతో తను వెళ్లే లోపు తన ప్రేమని చెప్పాలనుకుంటాడు. ఈ క్రమంలో కృష్ణ చేసిన ఓ పని ఊర్లో  గొడవలకు దారి తీస్తుంది. ఆ తప్పు వలన వారికే తెలియకుండా ఊరిలో కుల గొడవలు చెలరేగి ఒకరిని ఒకరు చంపేసుకుంటుంటారు. అసలు కృష్ణ చేసిన పని ఏంటి? వీరి ప్రేమకి కులాల మధ్య కుమ్ములాటకి సంబంధం ఏమిటి ? అనేదే మిగతా సినిమా కథ.

## నటీనటులు
*కార్తీక్ రత్నం -కృష్ణ
*కృష్ణ ప్రియ - పుష్ప  
*నవీన్ చంద్ర - రంజిత్, పోలీస్ ఆఫీసర్ గా 
*సాయి కుమార్ - రామన్న 
*రాజా రవీంద్ర - వీరన్న 
*పవిత్ర లోకేష్ - లక్ష్మి
*ఆమని
*టిఎన్ఆర్
*అజయ్
*శరణ్య ప్రదీప్
*గౌతం రాజు
*అజయ్ మంకెనపల్లి
*శుభలేఖ సుధాకర్
*సుహాస్ - కోటి
*రోజాభారతి
*దయానంద్ రెడ్డి
* లిరిష
* హర్ష్‌ రోషన్

## సాంకేతిక వర్గం
*బ్యానర్ - రిషిత శ్రీ క్రియేషన్స్, 24 ఫ్రెమ్స్ సెల్యూలాయిడ్స్
*నిర్మాతలు : చిట్టి కిరణ్‌ రామోజు, తేలు రాధాకృష్ణ 
*కథ, స్క్రీన్ ప్లే, దర్శకత్వం: రవీంద్ర పుల్లే
*కెమెరా: అఖేర్‌, వెంకట్‌ ఆర్‌ శాఖమూరి, ఈజే వేణు
*సంగీతం: నోఫెల్‌ రాజ
*పాటలు: రహమాన్ 
*పిఆర్ఓ - సాయి సతీష్ 
*పబ్లిసిటీ డిజైనర్ - ధని ఏలె
*ఎడిటర్ - జె.ప్రతాప్‌ కుమార్‌
*ఆర్ట్ డైరెక్టర్ - సుమిత్ పటేల్ 
*ఫైట్స్ - అంజి మాస్టర్ 
*కాస్ట్యూమ్ డిజైనర్ - పూజిత తాడికొండ

## మూలాలు

వర్గం:2021 తెలుగు సినిమాలు
వర్గం:సాయి కుమార్ నటించిన సినిమాలు
వర్గం:ఆమని నటించిన సినిమాలు